Ilta mökissä ei mene putkeen, mikä saa Taimin hermostumaan – lue huippujatkiksen kolmas osa! | Me Naiset\nIlta mökissä ei mene putkeen, mikä saa Taimin hermostumaan – lue huippujatkiksen kolmas osa!\nLomamökki on vaatimaton, eikä kaivattua suihkua tietenkään ole. Samir yrittää sytyttää takkaa, mutta tulitikut loppuvat kesken. Ajatuskin vierailusta viereisessä mökissä saa Taimin lievään paniikkiin.\nLeena ojensi Taimille Abloy-avaimen, ja kun Taimi kysyi mahdollisuudesta saada taksi paikalle varhain seuraavana aamuna, Leena muisti, että hänen miehensä Paavo oli lähdössä ensimmäisellä bussilla kaupunkiin ja menisi asemalle autolla. Leena lupasi, että Taimi ja Samir pääsisivät tämän kyydillä.\nÄskeisen kyytikokemuksensa jälkeen Taimi olisi ottanut mieluummin taksin, mutta hän ei kehdannut kieltäytyä Leenan tarjouksesta, joten he sopivat tapaavansa Paavon talon edustalla varhain aamulla.\nMillainen matkasta sitten tulisikin, se ei voisi olla ainakaan pahempi kuin heidän tänne tulomatkansa, Taimi ajatteli ja kieltäytyi murehtimasta kyytiä enempää. Hänen oli vielä selviydyttävä kokonainen yö erämaassa vieraan miehen, susien ja metsästäjien kanssa. Ei ollut mitään takeita siitä, että hän olisi aamulla ylipäätään enää hengissä.\nAsioiden selvittelyn ajan ovenpielessä notkunut poika Simo – kuten hänen äitinsä hänet esitteli – laitettiin Taimin ja Samirin mukaan oppaaksi, vaikkei mökki kuulemma ollutkaan kaukana. Taimi oli kiitollinen, ettei hänen tarvinnut harhailla Samirin kanssa kahdestaan hämärässä metsässä, mutta hän ei voinut käsittää, miten Leena uskalsi laskea pojan heidän mukaansa. Tämähän joutuisi palaamaan kotiin ihan yksin pimeässä, vaarojen täyttämässä korvessa, jota vain kelmeä kuu valaisi.\nSamir ja Simo seisoivat jo kuistilla odottamassa, kun Taimi ujutti kosteat nilkkurit jalkoihinsa. Leena antoi heidän mukaansa tuoreen leivän, joka oli niin kuuma, että sitä piti kantaa hanskat kädessä. Taimi oli tyrkkäämässä ovea kiinni, kun Leena iski hänelle silmää ja toivotti hyvää yötä sellaisella äänensävyllä, että arveli hänen yöstään olevan tulossa hyvän.\nEnsin kassaneiti, sitten Leena! Ihme, jos eivät Tertunkin silmät olleet viivähtäneet Samirin takamuksessa heidän porhaltaessaan autolle. Vaikutti siltä, että Samirin ulkonäkö sai jokaisen vastaantulevan naisen ajattelemaan hävyttömiä. Mitähän he olisivat tuumineet, jos olisivat tienneet, että Taimi oli tuntenut tuon Tigriksen prinssin kutakuinkin yhden kokonaisen tunnin, ja että heidän suhteensa oli niin platoninen, että itse Platonkaan ei olisi sellaiseen pystynyt.\nTaimi muisti lukeneensa tutkimuksesta, jonka mukaan hyvännäköiset miehet olivat huonompia sängyssä kuin tavallisen näköiset, koska komean ulkokuorensa vuoksi heidän ei tarvinnut nähdä niin paljon vaivaa kumppania miellyttääkseen. Jos yksi seuralainen osoittautui tyytymättömäksi, he saattoivat helposti valita uuden lukuisista tarjokkaista.\nKuinkahan sitäkin aihetta oli tutkittu? Kuka määritteli hyvän ulkonäön? Entä kiitettävät rakastajan taidot? Taimilla ei ollut aikomustakaan osallistua kenttätyöhön. Hän oli hitaasti ja kituliaasti kohoamassa valaistumisen korkeimmalle asteelle, ainakin, jos sitä mitattiin selibaatin pituudella.\nSamir oli lähetetty hänen matkansa viimeiseksi houkutukseksi. Jos Taimi onnistuisi pitämään näppinsä irti miehestä, mikään maallinen viettelys ei enää saisi hänestä otetta. Tie nirvanaan oli sileäksi tampattu.\nPäivällä sulaneet rapakot olivat jäätyneet uudelleen ja rouskuivat askelten alla heidän kävellessään peräkanaa kapeaa polkua pitkin. Ulkona oli, mikäli mahdollista, entistä pimeämpää. Vain Simon taskulampun haalea keila heilui heidän edellään. Tähtitaivas kaartui puiden latvojen yllä tuikkivana ja kimmeltävänä kupolina. Taimi ei muistanut nähneensä koskaan niin paljon tähtiä. Hetken hän oli varma, että kuuli suden ulvovan, mutta lähistöllä meuhkaava koirakuoro peitti pian muut äänet. Edellä kävelevät Simo ja Samir vaihtoivat muutaman sanan, joiden sisällöstä Taimi ei saanut selvää.\n– Oikaistaan tuosta jään yli, Simo huikkasi.\nTaimi tarpoi jonon jatkona rantaan eikä kehdannut sanoa mitään, vaikka oli varma, että lapsen arviointikyky oli pettänyt. Eihän jäälle voinut tällaisella säällä mennä, siitä oli varoitettu säätiedotuksessakin. Voisiko hän komentaa vierasta lasta?\nRantaan johtava polku oli sileä ja liukas, mikä viittasi siihen, että muutkin olivat oikaisseet samasta kohdasta. Vaalea kuunvalo heijastui ympäröivistä kinoksista. Keskellä hankea törrötti laituri ja pari nurin käännettyä venettä.\nTaimi uskoi kuulevansa uhkaavaa ritinää ottaessaan ensimmäiset askeleet jäällä. Häntä lohdutti hiukan se, että hän oli letkan viimeinen ja painavampi Samir mulahtaisi avantoon ennen häntä.\n– Siinä rannassa saattaa olla märkää, Simo tiedotti.\nTaimi pani merkille, että Samirin jälkiin nousi ruskeaa vettä.\n– Pitäisikö meidän kiertää?\nTaimi yritti pitää äänensä tasaisena.\n– Kengät siinä vain kastuu, Simo vastasi, – mennään tuota moottorikelkan uraa, se on ihan tuore.\nUskoisiko Taimi muka lasta? Samir tuskin edes huomaisi, jos perässä toikkaroiva Taimi suistuisi avantoon. Mies painelisi eteenpäin Simon jäljessä, ja hän saisi hukkua kaikessa rauhassa. Mökin lukittua ovea riuhtoessaan ne sitten havahtuisivat ihmettelemään, että mihin hän oli jäänyt, kun avain olisi painunut hänen taskussaan pohjaan.\nSimo oli kaiketi niin tohkeissaan hänelle määrätystä oppaan tehtävästä, ettei uskaltanut myöntää reittivalinnan olleen väärä. Eihän heillä ollut naskaleita, sauvoja, puukkoja, avaruushuopia, suksia tai mitään, mitä jäällä liikkujan kuuluisi kantaa mukanaan.\n– Minä ainakin kierrän, Taimi ilmoitti, – missä suunnassa se mökki on?\nSimo osoitti lampulla vastarannalle.\n– Tämä lampi on tosi pieni, jäätä on monta kymmentä senttiä, Samir yritti rauhoittaa häntä.\n– Miksi vettä sitten on jään päällä?\nTaimi tiedusteli piikikkäästi samalla kun kääntyi takaisin tulosuuntaan.\n– Pilkkijöiden avannoista, Samir huusi hänen peräänsä.\nTaimi nousi takaisin rannalle ja lähti kahlaamaan Simon osoittamaan suuntaan. Vaikka lämpötila oli jo ehtinyt pudota pakkaselle, hanki ei kantanut hänen painoaan. Lunta oli polveen asti, siellä täällä risteili jäniksen jälkiä. Taimi tunsi lumen sulavan sääriään vasten ja kastelevan toistamiseen jo ennestään märät farkut.\n– Se sinun kymmeniä senttejä paksu jääsi on haurastunut niin, että vesi pääsee läpi, hän karjui hengästyneenä keskellä lampea lampsivalle miehelle.\nLumessa raahustaminen oli työlästä, mutta Taimi kampesi eteenpäin niin nopeasti kuin suinkin pystyi. Kiertotien vuoksi hänen matkansa oli puolet pidempi kuin Simon ja Samirin, eikä hän missään tapauksessa halunnut jäädä yksin pimeään, metsästäjiä vilisevään erämaahan.\n– Tässä voisi ajaa vaikka autolla, Samir kailotti tasaiselta polulta, ja alkoi sanojensa vakuudeksi hyppiä tasajalkaa.\n– Hullu, Taimi kauhisteli.\nHän erotti melko hyvin valkoista hankea vasten piirtyvät hahmot, etenkin koska näillä oli taskulamppu, mutta todennäköisesti Simo ja Samir eivät nähneet häntä mustan kuusikon laidalta. Metsä oli uhkaavan hiljainen. Pienen matkan päässä puiden takana erottui kaksi valaistua ikkunaa. Taimin kengät olivat täynnä lunta, ja kylmä pisteli sääriä.\nTaimi huomasi Simon lähestyvän jo laituria. Hän yritti kiihdyttää tahtia upottavassa hangessa, mutta se oli vaikeaa. Matka ei ollut sittenkään pitkä.\n– Nouse sen mökin kohdalta ylemmäs, Simo karjui laiturilta ja heilutteli taskulamppua Taimia kohti, – siellä menee polku.\nPoika epäilemättä piti häntä kummallisena kaupunkilaistätinä, mutta Taimi vähät välitti tärkeilevän ipanan mielipiteestä, kun kyseessä oli turvallisuus. Se, jos jokin, oli aihe, johon hän oli todella perehtynyt.\nTaimi tähyili mökin suuntaan, nousi muutaman askeleen pengertä ylös ja oli näkevinään ikkunassa hahmon. Se oli kaiketi joku heidän naapureistaan. Mitähän metsästäjät tekivät yöllisille pihalla hiiviskelijöille? Olikohan maastoon viritetty ansoja?\nLähistöltä kuului koiran räksytystä, mutta Taimi rauhoitti itseään ajattelemalla, että näkymä valaistuista sisätiloista ulos oli paljon huonompi kuin toisinpäin. Toivottavasti miehet olivat sentään kytkeneet piskinsä kiinni. Muuten hänen nilkassaan roikkuisi pian äkäinen ajokoira, joka olisi melkein yhtä mukava tuttavuus kuin susi.\nTaimi erotti pienen matkan päässä askelten jäljet. Hän nousi törmää ylemmäs kunnes oli jälkien kohdalla ja siirtyi tallatulle reitille. Ei hän sitä ihan poluksi olisi sanonut, mutta ainakin joku muukin oli kävellyt samasta kohdasta. Taimi asetti jalkansa edellisen kahlaajan jättämiin koloihin ja jatkoi eteenpäin rannan myötäisesti. Eteneminen sujui heti helpommin kuin umpihangessa, vaikka maasto oli edelleen epätasainen. Ympärillä risteili muitakin jälkiä, enimmäkseen koirien.\nTaimi oli kadottanut näköyhteyden laiturilla seisovaan Simoon ja Samiriin, mutta hän tiesi, etteivät he voineet olla kaukana. Se, joka tästä oli kävellyt, näytti suunnistaneen samaan paikkaan kuin Taimi.\nTaimi varoi katsomasta pimeään metsään, koska pelkäsi näkevänsä siellä kiiluvat silmät tai jotakin muuta kauhistuttavaa. Hän harppoi eteenpäin pitäen silmänsä tiukasti edellään kulkevissa jäljissä. Se ei ollut edes vaikeaa, vaan pikemminkin välttämätöntä. Koirien haukku oli vaimentunut Taimin ohitettua mökin. Hänen oma majapaikkansa ei voinut olla enää kaukana.\nTaimi oli kahlannut lumessa niin rivakasti, että hänellä oli märistä farkuista huolimatta kuuma. Oli sääli, että Leenan antamat avaimet olivat hänellä, eivätkä Simo ja Samir voineet mennä edeltä lämmittämään. Taimia kadutti hankala reittivalintansa, mutta hän olisi mieluummin tuupertunut hankeen kuin myöntänyt sen.\n– Taimi, hän kuuli Samirin huhuilevan, – missä sinä kuhnailet?\n– Tanssin susien kanssa, Taimi hihkaisi hengästyneenä ja kiihdytti vauhtia ääntä kohti.\nMatkaa ei voinut olla enempää kuin kymmenisen metriä. Vain kapea metsäkaistale erotti hänet Samirista ja Simosta. Puiden alla oli selvästi vähemmän lunta kuin rinteessä. Taimin oli pakko katsoa jalkoihinsa, jotta osasi astua oikeaan kohtaan.\n– Me luultiin, että ryhdyit rakentamaan iglua, Samir härnäsi.\nTaimi oli juuri kivahtamassa ivallisen vastauksen, kun hän tunsi jonkin pyyhkäisevän päälakeaan. Hänen sydämensä kimposi kurkkuun, eikä suusta tullut äännähdystäkään. Hetkeen hän ei pystynyt edes hengittämään. Se, mikä hänen päähänsä oli osunut, ei voinut olla oksa, sillä Taimi oli vielä tontin laidalla, jossa ei kasvanut ainoatakaan puuta. Se ei myöskään voinut olla luoti, sillä pamahdusta ei ollut kuulunut. Oliko joku heittänyt häntä lumipallolla? Taimi kumartui nostamaan hankeen lennähtäneen piponsa. Hän vilkuili taakseen, mutta ketään ei näkynyt.\nPuistellessaan hattua lumesta hän näki sen.\nTaimin edessä, alle puolen metrin päässä hänen kasvoistaan, roikkui verinen raato.\nParahdus, joka oli hetki sitten juuttunut kurkkuun, kirahti ilmoille kuin itsestään. Taimi kimposi eteenpäin sellaista vauhtia, ettei koskaan aiemmin. Hän pomppasi sivuun polulta väistääkseen raadon, juoksi kumarassa hämätäkseen sitä, mikä oli hetki sitten hipaissut hänen päälakeaan, ja syöksyi eteenpäin kohti tuttuja ääniä. Käyttivätkö metsästäjät äänenvaimentimia? Ampuiko joku häntä?\n– Mitä nyt? Taimi kuuli Samirin huutavan, mutta aika ja happi eivät riittäneet vastaamiseen.\nTaimin jalka hulahti syvälle kinokseen, ja hän tuiskahti pitkin pituuttaan hankeen. Lumi kirveli kasvoilla ja työntyi hihan ja hansikkaan välistä paljasta rannetta vasten. Hetken hän oli varma, että peto, joka oli jättänyt teurastetun ruumiin hänen reittinsä varrelle, oli saamassa hänet kiinni.\nTaimi kuuli oman puuskutuksensa ja melkein näki hurjistuneen sydämensä paukuttavan ohimoita. Hän singahti uudelleen ylös ja jatkoi raivoisaa pakoaan metsäkaistaleen halki siihen suuntaan, josta Samirin ääni oli hetki sitten kuulunut. Hän ei pysähtynyt kuuntelemaan, olivatko koirat, sudet, ilvekset, minkit, ahmat tai hirvet hänen kannoillaan. Hän ei välittänyt enää polusta tai aiemmin seuraamistaan jäljistä vaan koikkelehti hangen poikki huohottaen ja pysähtyi vasta portailla, jossa Simo ja Samir tuijottivat silmät selällään hänen tuloaan.\n– Mukavaa, että pidit vauhtia yllä, mutta ei meillä nyt ihan tuollainen kiire ollut, Samir huomautti Taimin lumista olemusta silmäillen.\nTaimi puristi porraskaidetta pysyäkseen pystyssä. Hän oli niin kiitollinen tuon kiusallisen komean miehen näkemisestä, että hänen jalkansa melkein pettivät alta.\n– Siellä oli, hän huohotti juoksusta hengästyneenä, – …siellä oli joku raato.\n– Raato, Samir toisti, – jonkun eläimen raato?\nTaimi nyökytti ja yritti saada hengityksensä tasoittumaan.\n– Sellainen, joka kauhuleffoissa jätetään oven eteen, kun halutaan säikyttää joku, paitsi paljon pahempi. Leffoissa niillä on sentään turkki vielä päällä.\n– Taisit kuvitella, Samir epäili, – eihän siellä edes näe mitään.\n– En varmasti kuvitellut, Taimi kiihtyi, – siellä se roikkui polun varrella.\n– Roikkui? Samir ihmetteli, – sellaisen pedon minäkin haluaisin tavata, joka roikottaa lihansa ennen syömistä.\n– En minä väittänyt, että se eläimen on!\nTaimi penkoi nenäliinan laukustaan ja pyyhki kasvojaan. Hänen hiuksiinsa oli takertunut lumikokkareita ja hänen vaatteensa olivat litimärät.\n– Kuulkaa, Simo tirskahti, – kyllä täti taitaa olla oikeassa.\nTaimi katsoi poikaa ja ajatteli, että tämän täytyi olla hiukan psykopaatti, kun viitsi nauraa tällaisella hetkellä.\n– Ne naapurimökin asukkaat ovat olleet metsällä tänään, Simo selvitti, – ne ovat varmaan jättäneet nyljetyn jäniksen pyykkinarulle roikkumaan. Joillakin on tapana tehdä niin.\n– Oliko se raato pyykkinarulla? Samir kysyi vakavalla äänellä kuin kuulustelija, mutta Taimi oli varma, että ehti nähdä naurun vilahtavan miehen silmissä.\nJättää nyt nyljetty jänis pihalle! Yhtä hyvin voisi kattaa pitopöydän valmiiksi susilaumalle.\n– En minä sitä pysähtynyt katselemaan, Taimi tiuskaisi, vaikka tiesi jo sanoessaan, että pyykkinaru se oli ollut, mikä oli pyyhkäissyt hatun hänen päästään.\nHän päätti keskustelun olevan omalta osaltaan ohitse, penkoi mökin avaimen laukustaan, runttasi sen lukkoon kohmeisin sormin ja kiskoi oven auki kuin se olisi ollut vastuussa hänen alennustilastaan. Että viitsivätkin säikytellä viattomia ihmisiä sirottelemalla ruhoja ympäriinsä! Kaupungissa sellainen olisi tulkittu laittomaksi uhkaukseksi.\n– Minä menen nyt, Simo huikkasi ja kipitti portaat alas laiturille, – hyvää yötä.\nSamir vastasi toivotukseen ja alkoi kerätä halkoja syliinsä seinän vierelle pinotusta kasasta.\nTaimi haroi valokatkaisijaa ovenpielestä. Hän painoi kaikkia kytkimiä, ja oli jo kynnyksen sisäpuolella menossa, kun huomasi kurkata, minkä näköiseen mökkiin oli astumassa. Ei siinä paljon katsomista ollut. Mökki oli pieni, pyöröhirsinen ja hyvin tavallisen näköinen. Kaiketi suoraan jostakin parinkymmenenvuoden takaisesta kuvastosta. Taimi epäili yöpyneensä samanlaisessa mökissä jollakin lapsuuden kesälomamatkalla, ellei useammallakin.\nTaimi pyyhki kenkänsä ja tajusi palelevansa. Hankijuoksun nostattama hiki oli kuivunut kylmyydeksi, märät farkut liimaantuivat sääriin ja sukatkin tuntuivat kosteilta.\nOlikohan mökissä suihkua? Taimi ei ollut tullut kysyneeksi asiaa, koska ei ollut uskonut tarvitsevansa pesumahdollisuutta, mutta nyt kuumaan suihkuun pääseminen tuntui lähes välttämättömyydeltä.\nSamir rumautti sylillisen halkoja uunin eteen, avasi luukun ja alkoi työntää klapeja sisään niin tottuneesti, että oli kaiketi hoitanut hommaa aikaisemminkin.\nMökkiä ei ollut koolla pilattu. Keittiönurkkauksen vieressä oli kovan näköinen levitettävä sohva, ikkunan edessä puinen pirttikalusto pitkine penkkeineen ja huoneen perällä kerrossänky. Sisustusvillitykset eivät selvästikään olleet kiirineet tänne saakka. Seinäpinnat ja lattia olivat lakattua mäntyä, uuni punatiiltä. Sohvan yläpuolella roikkui värikäs ryijy ja ikkunoita kehystivät kukikkaat verhot. Mökin sisustus olisi voinut olla miltä tahansa vuosikymmeneltä seitsemänkymmentäluvulta lähtien. Ainoat nykyajasta muistuttavat vempaimet olivat ilmalämpöpumppu ja pöydälle jätetty kaukosäädin.\nTaimi piti takin päällään ja painoi lämmittimen päälle. Märät kengät, sukat ja housut olisi pakko saada kuiviksi, muuten hän saisi jonkin taudin.\nKello lähenteli yhdeksää. Hän kävisi pesulla ja menisi saman tien nukkumaan, aamulla pitäisi kuitenkin herätä aikaisin.\nTaimi tempaisi auki oven, jonka takana oletti kylpyhuoneen olevan, mutta joutui toteamaan, että kuuma suihku sai jäädä haaveeksi. Ellei pöntön viereen sijoitettua käsisuihkua laskettu, mökissä ei ollut peseytymismahdollisuutta.\nTaimi riisui kenkänsä ja ripusti märät sukkansa tuolin selkänojalle kuivumaan. Puinen lattia tuntui paljaiden jalkojen alla kutakuinkin yhtä miellyttävältä kuin jääkenttä. Hänellä ei ollut vaihtovaatteita mukana, sillä viikonloppua varten pakattu reppu oli jäänyt bussin tavaratilaan ja nakotti kaiketi edelleen ruuman perällä, ellei kuljettaja ollut huomannut viedä sitä aseman löytötavarapisteeseen.\nMikä hänen vuoronsa pääteasema oli edes ollut? Olisiko bussi jo perillä? Vieläkö Taimi näkisi rakkaan laukkunsa ja lempiyöpaitansa?\nTänä iltana tavaroiden perään ei kannattanut enää soitella. Oli parempi säästää puhelimen akkua hätätilanteen varalta, sillä laturi sijaitsi vaihtovaatteiden tavoin paikassa, joka oli hänelle tuntematon.\nTaimi kiskoi hevosen kuvalla komistetun viltin pois alemman sängyn päältä, kietoi sen vyötäisilleen ja alkoi kuoria märkiä farkkuja pois peiton uumenissa. Housut olivat tiukat, joten toimenpide vaati melkoisesti kiemurtelua ja ähertämistä. Taimi harkitsi siirtyvänsä vessaan, mutta riisuminen oli edennyt jo puoleen väliin, ja housut polvissa loikkiminen olisi saanut hänet tuntemaan itsensä naurettavaksi. Koska uunin sytyttämiseen keskittynyt Samir ei vaikuttanut huomaavan hänen vääntelehtimistään, Taimi päätti viedä prosessin loppuun siinä, missä oli sen aloittanutkin.\nTaimi kääntyi selin mieheen ja alkoi nyhtää farkkuja alas sentti kerrallaan. Hän oli juuri kumartunut vetämän jalkansa vapaaksi lahkeesta, kun huolellisesti kiedottu viltti valahti nilkkoihin. Taimi vilkaisi nopeasti olkansa ylitse ja huomasi Samirin tuijottavan hänen toimiaan peittelemättömän kiinnostuneena.\n– Mikä esitys tämä on? mies nauroi, – noinko sinä tanssit susienkin kanssa?\nKoska vahinko oli jo tapahtunut, Taimi vapautti hätäilemättä jalkansa ahtaasta lahkeesta. Se kävi helpomminkin, kun ei tarvinnut koko aikaa varoa viltin putoamista. Kaiketi tuon näköinen, yli kolmekymppiseksi ehtinyt mies oli ennenkin naisen takapuolen nähnyt. Taimin mustat alushousut olivat maximalliset ja täysin seksittömät. Uimarannallakin näki enemmän persettä.\n– Tämä on varattu suurempien petojen hämäämiseen, Taimi irvaili takaisin.\nHän kääri märät farkkunsa mytyksi, heitti niillä Samiria, ja kietoi hevosviltin arvokkaasti takaisin vyötärölleen.\nMies sai kopin.\nUunista pöllähtävä savupilvi sai Taimin huolestumaan. Mitä Samir muka tiesi lämmittämisestä? Tämähän oli ilmiselvästi kaupunkilainen niin kuin hänkin, tottunut korkeintaan ilmaamaan patterit kerran vuodessa.\nEhkä mies oli käynyt lapsena partiossa? Tämähän saattoi olla adoptoitu. Se ainakin selittäisi hyvän kielitaidon, mutta olisiko Samirilla siinä tapauksessa suomalainen nimi? Kenties mies oli tottunut lämmittämään vanhempiensa kesämökkiä tai saunaa. Tai sitten Samirilla oli vain tarve esittää pätevää, koska se kuului miehen rooliin. Eikö maaseudulla, jossa tehtiin paljon raskasta työtä, jaettukin hommat edelleen fyysisen suorituskyvyn perusteella?\nTänne tullessaan he molemmat solahtivat tahtomattaankin valmiisiin, sukupuolen mukaan merkittyihin poteroihin. Uunin lämmittäminen oli työ, josta Samir tuskin tiesi tuon taivaallista, mutta jonka hän epäilemättä koki kuuluvan vastuualueeseensa, koska oli mies.\n– Onko sinulla pellit auki? Taimi kysyi.\n– Totta kai. Puut vain ovat kosteita, ja hormi kylmä. Kyllä tämä tästä lähtee, Samir ilmoitti kumartuen uudelleen uunin puoleen.\nJos Taimi nukahtaisi ensin, mies tappaisi heidät molemmat häkään. Olikohan mökissä edes palovaroitinta?\nKuin vastaukseksi Taimin pohdintaan hälytin alkoi huutaa.\nUlina oli sietämätön. Taimi avasi ulko-oven, kokosi helmansa ja nousi tuolille palovaroittimen alle leyhytelläkseen sitä rätillä. Pienen viuhtomisen jälkeen hälytin leppyi, mutta ilmalämpöpumpun lämmittämä sisäilma karkasi savun mukana ulos ovesta ja mökissä oli entistä kylmempi.\nTaimi paineli sänkyyn täkin alle. Savunhaju ei taatusti haihtuisi vaatteista vielä huomiseksi. Jos hän selviäisi kaupunkiin, hän haisisi koko päivän kuin makkaranuotioon nukahtanut retkeilijä. Märkiä housuja ei viitsinyt edes nostaa ulos tuulettumaan, ne vain jäätyisivät.\n– Ei voi olla totta, Samir huudahti, nousi uunin äärestä ja alkoi availla keittiön kaappeja.\n– Mitä nyt? Taimi kurkisti miehen puuhia täkkinsä alta.\n– Tulitikut loppuivat!\n– Eikö siellä ole jo tuli?\n– Niin kuin ehkä äsken huomasit, se pääsi sammumaan.\nSamir penkoi laatikoita, kurkotteli takanreunusta, haroi kaapinpäällisiä, etsi tikkuja jopa vessasta.\n– Pakko mennä lainaamaan naapurista.\nTaimi oli valmis hankaamaan keppejä yhteen tulta saadakseen, kaivamaan ukkoskiviä routaisesta maasta, rakentamaan jousiporan ja etsimään pöpeliköstä taulakääpiä, mutta metsästäjien ovelle hän ei menisi kolkuttelemaan.\n– Käyn vain pikaisesti, odota sinä täällä.\nSamir veti jo kenkiä jalkaansa.\n– Ethän sinä yksin voi lähteä!\nTaimi kampesi pystyyn ja alkoi kiskoa märkiä housuja jalkaansa.\n– Ei sinne kannata mennä, usko minua, Taimi paasasi.\nMärät, kylmät housut tuntuivat inhottavalta peiton alla lämmenneellä iholla.\n– Ei sinua siellä mihinkään tarvita, Samir huomautti.\n– Et varmasti mene yksin, Taimi päätti.\nHän ei ollut koskaan tuntenut ainoatakaan metsästäjää, mutta ihmisen, joka piti tappamista jonkinlaisena harrastuksena, oli pakko olla vinksahtanut. Taimi ei halunnut vastuulleen sitä, mitä Samirille tapahtuisi, kun tämä pyrkisi ahdasmielisten, aseistettujen ja todennäköisesti myös juopuneiden miesten mökkiin.\n– Ei sitä uunia ole mikään pakko lämmittää, Taimi marisi, – kyllä tuo ilmalämpöpumppu riittää.\nHänen kenkänsä suorastaan tirisivät märkyyttään. Oli ihan sama laittoiko hän sukat jalkaan vai ei.\n– Jos haluat vaatteesi kuivaksi, niin uuni on ainoa vaihtoehto, Samir tiedotti ja heitti takin ylleen.\nMies oli pitänyt takin päällään siihen saakka, kun he olivat tulleet mökille, mutta riisunut sen uunia sytyttäessään. Vasta nyt omaan surkeuteensa keskittynyt Taimi huomasi, että Samir oli epätavallisen siististi pukeutunut. Tällä oli vaaleansininen kauluspaita ja sen yllä tummansininen neule. Ehkä mies oli tulossa juhlista.\nKoska Taimi ei voinut sanoa tuntevansa miestä kovin hyvin, oli myös mahdollista, että tämä pukeutui aina hieman siistimmin kuin Suomessa oli yleensä tapana. Pukeutuivathan brittimiehetkin arkena kauluspaitaan. Ainakin elokuvissa. Taimi yritti kuvitella Colin Firthin ja Hugh Grantin printtipaitoihin ja collegehousuihin, mutta ei onnistunut.\nHän tirskahti vahingossa ääneen.\n– Muuttuipa sinun mielesi äkkiä, Samir hämmästeli.\nTaimi ei viitsinyt paljastaa, että hilpeys johtui vain siitä, että hän puki miehiä mielessään. Päinvastoin kuin yleensä.\nIlma tuntui pakastuneen heidän sisällä ollessaan, vaikka kellon mukaan aikaa oli kulunut hätäiset puoli tuntia. Taimi tarkisti, että avain ja kännykkä olivat mukana ennen kuin lukitsi oven.\nViereisen mökin valaistut ikkunat erottuivat lehdettömän metsäkaistaleen toisella puolella.\n– Tämähän sujuu leikiten, kun olet tehnyt meille polunkin valmiiksi, Samir leukaili ja lähti tarpomaan Taimin hankeen porhaltamia jälkiä pitkin tämän tulosuuntaan.\nTaimia paleli niin, että hän suorastaan tärisi. Hän saisi takuulla jonkin kuolemantaudin: ensin influenssan, sitten keuhkokuumeen ja lopuksi sairaalabakteerin. Sopi toivoa, että hän ehtisi kotiin ennen kuin kuume nousisi, muuten hän joutuisi kitumaan täällä päiväkausia ilman nykyaikaisen lääketieteen apua.\nSamir oli pysähtynyt niin äkisti, että Taimi miltei törmäsi mieheen pimeässä.\n– Katso, mikä taivas!\nSamir osoitti mustaa yötaivasta, joka oli niin täynnä tähtiä, ettei Taimi muistanut koskaan sellaista määrää nähneensä. Linnunrata piirtyi heidän yläpuolelleen selvästi muuta taivasta vaaleampana tuhansien ja taas tuhansien kimmeltävien tähtien ketjuna. Avaruus tuntui olevan lähellä kuin katto.\n– Olen ihan jäässä, Taimi mutisi.\n– On siinä meillä romantikko, Samir naurahti, mutta lähti kuitenkin uudelleen liikkeelle.\n– Ole itse romanttinen, kun on housut märkänä, Taimi kivahti.\nSamir hyrähti nauramaan.\n– Siitähän se romantiikka vasta alkaa.\nTaimi kauhaisi kinoksesta kourallisen lunta ja heitti sen miehen selkään.\n– Senkin tollo!\nKoirat alkoivat haukkua jossakin lähistöllä.\nHeidän tullessaan naapurimökin pihapiiriin Taimi totesi, että raato, johon hän pimeässä oli törmännyt, oli mitä suurimmalla todennäköisyydellä jäniksen, niin kuin Simo oli arvellut, ja että se tosiaan roikkui pyykkinarulla.\nEläimen, tai sen mitä siitä oli jäljellä, näkeminen puistatti Taimia jopa matkan päästä, eikä hän voinut olla täysin varma sen lajista, sillä raadolta puuttuivat kaikki jäniksen ilmeisimmät tuntomerkit.\nMihin ihmeeseen hän oli oikein menossa?


Onko olemassa aikarajaa sille, että puolison kuoleman jälkeen saa rakastaa uudelleen? - Havaintoja parisuhteesta\nNainen otti yhteyttä. Hän oli menettänyt puolisonsa pitkäaikaiseen sairauteen. Nainen kirjoitti, että sai surra puolisonsa kuolemaa jo ennen varsinaista kuolemaa, koska sairaus oli luonteeltaan sellainen, että toivoa ei enää parantumisesta annettu. Lopulta hänen puolisonsa leijaili ikuisuuteen joulua edeltävällä viikolla.\nNainen oli puolisonsa tukena koko hänen loppuaikansa. Nainen kirjoitti, että hänen puolisonsa kannusti viimeisinä kuukausina vaimoaan jatkamaa elämäänsä, sillä miehen sanojen mukaan:\n”Sinulla on vielä pitkä elämä edessäsi, älä jätä sitä elämättä, koska olet onnekkaassa asemassa ja saat mahdollisuuden elää”.\nNaisen tukena viimeisten kuukausien aikana oli hänen miespuolinen ystävänsä. Mies kuskasi naista sairaalaan ja takaisin, koska naisella itsellä ei ollut ajokorttia. Hän auttoi naista myös arjen askareissa, mitä nyt omakotitaloasumisen askareisiin kuuluu. Pariskunnan lapset asuivat toisella paikkakunnalla ja pandemian takia eivät voineet tulla riskeeraamaan riskiryhmässä olevia.\nNainen huomasi tunteensa kasvavan ystäväänsä kohtaan. Hän tunsi siitä syvää syyllisyyttä. Hän ajatteli, että ehkä se kaikki johtuu vain ympärillä olevasta surusta ja siitä, että saa niin pyyteetöntä apua ja tukea. Hän kertoi tunteistaan ystävälleen. Mies sanoi tuntevansa aivan samoin.\nAivan kuin mieheni olisi aavistanut tai jopa tiennyt. Nainen kirjoittaa viestissään. Mieheni ollessa viimeisen kerran kotioloissa söimme kolmistaan illallista, jonka ystäväni oli tehnyt. Muistan loppuelämäni mieheni sanat tuona iltana. Hän sanoi, että älä hukkaa elämästäsi noin hienoa ihmistä, tarkoittaen ystävääni.\nNainen tunsi silti ennen miehensä kuolemaa sekä sen jälkeen suurta syyllisyyttä. Ikään kuin hän olisi pettämässä aviomiestänsä, jota ei enää ollut lopulta kuin muistoissa. Nainen halusi puhua asiasta jollekin ja lopulta hän avautui lapsilleen sekä pitkäaikaiselle toiselle naispuoliselle ystävälleen. Lapset ottivat naisen sanat hyvin vastaan ja kannustivat äitiään jatkamaan elämäänsä, sillä hänen elämänsä ei ollut päättynyt.\nToisin oli hänen ystävättärensä laita. Hän tyrmistyi naisen sanoista. Miten nainen voi tehdä jotain niin julmaa, kun hänen aviomiehensä tekee kuolemaa? Eikä ole soveliasta vielä moneen vuoteen alkaa katselemaan ympärilleen miehen menettämisen jälkeen.\nNainen tunsi itsensä jälleen syylliseksi ja syylliseksi hän tuntee itsensä vieläkin ja vaikka hän niin kovasti haluaisi lohtua ja rakkautta miesystävältään, johon hän on rakastunut, niin hän ei uskalla päästää rakkautta irti, koska pelkää ympäristön tuomitsemista ja lynkkaamista.\nRakkaat ihmiset. Miettikää, kuinka ahtaaseen paikkaan rakkaus tunnutaan puristettavan. Ihminen, joka samalla suree miehensä kuolemaa, ei uskalla ottaa vastaan lohtua ja rakkautta, jota olisi aivan lähellä saatavilla, koska pelkää tulevansa tuomituksi.\nNainen pyytääkin minua kysymään teiltä, että kuinka pitkään hänen pitää odottaa, että olisi soveliasta rakastaa?\nUpn / 11.2.2021 klo 05:56\nElä ja Rakasta!\nHeti kun siltä tuntuu. Aikarajat on keinotekoisia.\n5kk mieheni kuoleman jälkeen tuttavani kysyi saako tulla kahville. Hän tuli ja jäi. Vuosi ensikahvista menimme kihloihin ja siitä vuosi naimisiin.\nEn ole katunut. ♥\nKatja / 6.2.2021 klo 14:20\nEi enää päivääkään! Elämä on liian lyhyt vitkutteluun ja muiden mielipiteistä piittaamiseen. Elämä on sinun omasi, et sinä ole tilivelvollinen ystävällesi tai kenellekään muullekaan. Ja mikä ystävä se sellainen edes on, joka kieltää toiselta onnen suuren surun jälkeen? Ihanaa ja rakkaudentäyteistä loppuelämää <3


Varastotilaa, pienvarastot, vuokravarastot | Cityvarasto\nVuokraa pakettiauto edullisesti!\nKun tarvitset pakettiautoa muuttoa varten tai tuodaksesi tavaroita Cityvarastoon, on PakuOvelle.com oikea ratkaisu. Useiden Cityvarastojen lisäksi Löydät automme Helsingissä Q-Park Finlandiasta ja Puotilasta sekä kaikista Suomen IKEA-tavarataloista.\nPakettiautojen vuokrauspalvelun tarjoaa samaan konserniin kuuluva PakuOvelle.com.\nLisää pakkaustarvikkeita tilaukseesi\nMuuttopakkaukset Laatikot Suojapakkaukset Lukot Teipit Siisti Piha -tuotteet Muut tuotteet\nMaalarinteippi koko tms\nIlmastointiteippi koko tms\n2,10 € norm. 2,50 €\nSiisti Piha -tuotteet\nSiisti Piha -Suursäkki 2 m ³\nSiisti Piha -Suursäkki 1 m ³\nSiisti Piha -Suursäkki 160 l\nAaltopahvi 5 m / rulla\nMuuttopakkaukset Laatikot Muuttopakkaukset Lukot Teipit Muut tuotteet\nKaikki kotivakuutukset eivät korvaa kodin ulkopuolella pitkäaikaisessa säilytyksessä pidettyjä tavaroita. Useissa kotivakuutuksissa on myös ikävähennykset sekä omavastuu saattavat olla huomattavan suuria. Vakuutus voi kattaa esimerkiksi muuton aikana tapahtuneet vahingot, mutta ei välttämättä kata kokonaan kodin ulkopuolella varastoituja tavaroita.\nOlemme etsineet vakuutuksen, jonka avulla saat lisäturvan tavaroillesi edullisella kuukausimaksulla ja ilman omavastuuta tai ikävähennyksiä. Vakuutuksemme avulla säilyttämäsi tavarat on vakuutettu täydestä arvosta ja sillä hinnalla millä saisit uuden vastaavan tavaran tilalle.\nOn erittäin tärkeää, että tavarasi on vakuutettu asianmukaisesti siitä arvosta, mitä uusi vastaava tavara maksaisi; ei sillä hinnalla millä sen saisi käytettynä.\nSoita 029 1234 700 ja kysy lisää pienvarastovakuutuksesta tai katso tästä sopimusehdot!


Clean World Porvoo 2022 - Etelä-Suomen Media Oy\nClean World Porvoo 2022\nClean World Porvoo – CWP on kestävän kehityksen foorumi. Suosittu ja vahvasti ajassa uudistuva tapahtuma striimataan Porvoosta nyt jo kolmannen kerran. Clean World Porvoo painottuu vuonna 2022 erittäin ajankohtaiseen energiakysymykseen sekä vihreän siirtymän innovaatioihin ja rahoitukseen.\nCWP 2022 tarjoaa jälleen kovan tason asiantuntijafoorumin ajankohtaiseen keskusteluun – ratkaisukeskeisesti. Uusia avauksia, inspiroivia puheenvuoroja, edelläkävijöiden ratkaisuja ja innovaatioita kohti puhtaampaa maailmaa.\nCWP 2022 -pääteemat\nKohti puhtaampaa maailmaa ja kestävää taloutta\nEnergiatalouden murros: siirtymä fossiilisesta tuontienergiasta uusiutuviin energiavaihtoehtoihin\nEnergiatehokkuus osana vihreää siirtymää – yritysesimerkkejä\nVastuullisuuden johtaminen ja vastuullisuusdatan hyödyntäminen liiketoiminnassa\nVihreän siirtymän innovaatioiden ja investointien rahoitus sekä sijoittajien kiinnostuksen herättäminen\nPorvoon kaupunki jakaa Tuen ilmastotekojen Porvoota -tunnustuksen\nPuhujat ja ohjelma julkistetaan alkukesän aikana.\nClean World Porvoo tukee Suomen ympäristö- ja ilmastotavoitteita sekä kestävää kehitystä. Tapahtuma on kerännyt vuosina 2020–2021 runsaslukuisen yleisön seuraamaan tapahtumaa virtuaalisesti verkon välityksellä. Aiempien tapahtumien tallenteet pääset katsomaan sivun lopusta.\nIlmoittaudu mukaan Clean World Porvoo -tapahtumaan >>\nTapahtuman järjestää sanomalehti Uusimaa yhteistyökumppaniensa kanssa.\nEdellisten tapahtumien tallenteet\nTwitter-palautetta viime vuoden tapahtumasta: ”Onnea ilmastotyön edelläkävijä #Porvoo #Clean World – tapahtuma oli huipputasokas! Tästä pitää luoda innovaatioalusta, jossa kaupunkimme osaaminen tuodaan rohkeasti, ennakkoluulottomasti ja ketterästi esille – ensin meillä ja sitten koko maailmassa”!


Syksyllä pakkaan: Muoniolaiset ovat outoa väkeä\nLähettänyt Päivi Salminen klo 7.54\nMaria 1. toukokuuta 2014 klo 13.44\nAivan ihana kirjoitus, ja niin totta! Olen kotosin Muoniosta, luen tätä nyt Brasiliasta :) Olipa ihanaa lukea tällasta sieltä kotoa! :)\nAnonyymi 1. toukokuuta 2014 klo 22.46\nUskonnollisuus on kyllä kahdenkymmenen viime vuoden akana Muoniossa vähentynyt huomattavasti. Kirkosta eroamiset ovat lisääntyneet enemmän kuin koskaan aikaisemmin. Myös uskontoon liittyvää rankkaakin arvostelua esiintyy nyt enemmän kuin aikaisemmin.\nMukava kirjoitus! Voisi julkaista myös paikallislehdessä! :)\nOlipa mukavaa luettavaa. Jotenkin tuo FB:n otsikointi vaikutti ihan päinvastaiselta. Olen muuttanut Muonioon vajaa 5 vuotta sitten ja todellakin nautin täällä asumisesta. Enkä muuta mihinkään, edes syksyllä...\nAnonyymi 2. toukokuuta 2014 klo 6.20\nNo niinpä ;-) tästä mallia muillekki!\nAnonyymi 2. toukokuuta 2014 klo 7.51\nJotenkin hullulta kuulostaa mutta muonio on matkailun pioneeri. Sieltähän tulee Lapland Hotels ja Harriniva ja ne on toiminut pitkään alalla. Mikä tulee pubi puolelle niin jos ylläs ja Levi olis kauempana niin silloin siellä toiminta kannattaisi. Mutta toisaalta olen sitä mieltä ihmiset tulee ravintolaan liian myöhäisenä ajankohtana ja liian kännissä koska kossu kotona halvempaa kuin ravintolassa.


Minymo Collegepaita Vihreä (104 - 140cm) | Lastentarvike Pikku Tipu\nMinymo Collegepaita vihreä\nHinta:6,99 € 34,95 €\nHauskasti kuvioitu collegepaita kerhoon, kouluun sekä vapaa-aikaan!\nHelmassa sivuilla trendikkäät vetoketjut\nPehmeä ja hauskasti kuvioitu collegepaita jokaiseen päivään!\nMukavasti lämmittävä Minymo Collegepaita Vihreä on miellyttävää puuvillaa. Pitkillä hihoilla varustettu paita on hieman paksumpaa ja hieman joustavaa collegemateriaalia, joka on mukavaa lapsen päällä ja samalla myös pikkuisen lämpimämpää, kuin ohut trikoo. Hyvin istuvassa collegepaidassa on istuvuutta lisäävät resorit niin paidan helmassa kuin hihansuissakin.\nPaidan hauska musiikki-aiheinen printti on tehty valkoisella kauniinvihreälle pohjalle. Printissä on kuvattuna mm. kitaroita ja koskettimia. Paidan kauluksessa on pieni leikkaus edessä, missä kaulukset on ommeltu hieman viitosti ristikkäin.\nLindberg Dalvik Sadehattu Sininen (50 - 54cm)\nLindberg Hjuvik Sadehattu Musta (50 - 52cm)\nMinymo Neulepaita Lintu Sininen (104 - 134cm)


Itella Vuosikertomus 2013 - Keskeiset tapahtumat\nItella jatkoi suomalaisen ammattilais- ja juniorijalkapallon tukijana\nItella Posti ja JM Tieto aloittivat yhteistyön BtoB- markkinoinnissa\nKuusi suosittua suomalaista näyttelijää sai omat postimerkit\nItella täsmensi tavoitteitaan ja käynnisti tehostamisohjelman\nTavoitteet ylitettiin – kirjeen jakelun hiilidioksidipäästöt vähenivät vuodessa 10 %\nItellan uusi logistiikkakeskus Pennalassa valmistui\nOpusCapita myi Puolan tulostus- liiketoiminnan PostNordille\nTasavallan presidentille 65- vuotispostimerkki\nItella julkisti uuden vision ja strategian – kasvua haetaan verkkokaupasta ja Venäjältä\nSopimukseton tila viestinvälitys- ja logistiikka-alalla\nUusi Kauppakassi-palvelu lanseerattiin yhteistyössä Alepan kanssa\nItellan uuden logistiikka- keskuksen avajaisia vietettiin Pennalassa\nLähiruuan kuljetukset kuluttajille aloitettiin Itella Termon avulla\nSuomen Palloliitto ja Itella solmivat jatkosopimuksen, jonka myötä Itella jatkoi Suomen Palloliiton pääyhteistyökumppanina vuoden 2013. Yhteistyö on alkanut jo vuonna 1994. Itella on ollut pitkäjänteisesti mukana jalkapallossa niin huippu- kuin ruohonjuuritasollakin.\nItella käynnisti uudenlaisen noudon pilotoinnin yhdessä Alepan Kauppakassi-palvelun kanssa. Espoossa Alepan yhteydessä sijaitsevaan Postin pakettiautomaattiin rakennettiin 10 erityistä Kauppakassi-lokeroa. Hanke mahdollistaa verkosta tilattujen ruokaostosten maksamisen ja noudon Postin pakettiautomaatista.\nItellan uuden logistiikkakeskuksen avajaisia vietettiin Pennalassa\nItellan Pennalan logistiikkakeskuksen uudet C- ja D-osat valmistuivat 2. tammikuuta, jolloin Rautakesko keskitti valmistuneisiin osiin sen varastotoiminnot useasta eri varastoyksiköstä pääkaupunkiseudulta. Kaiken kaikkiaan kesäkuun alkuun mennessä valmistuneessa logistiikkakeskuksessa on yli 100 000 neliön varastotilat.\nItellan elintarvikealalle kehittämää Termo-kylmäkuljetuspalvelua alettiin hyödyntää myös suoraan kuluttajille suunnatuissa elintarvikekuljetuksissa. Itellan asiakas, liha-alalla toimiva Tamminen otti vuoden alussa käyttöön Tammisen Lihalaatikko -palvelun, jossa vastuullisesti tuotettua Rotukarjan lihaa toimitetaan verkkopalvelusta tilattuna suoraan asiakkaiden kotiovelle. Lihalaatikon kuljetuksissa kuluttajille käytetään Itellan Termo-palvelua.\nItella Posti ilmoitti avaavansa 235 uutta palvelupistettä vuonna 2013\nItella Postin Netpostiin uusi ainutlaatuinen luottomaksu- mahdollisuus\nSuomalaisten selkeä enemmistö piti postitoimintaa korkeatasoisena\nItella ilmoitti toimittavansa Unilabsille hoitokutsupalvelun\nItella Posti ja JM Tieto aloittivat yhteistyön BtoB-markkinoinnissa\nItella Posti ja JM Tieto solmivat yhteistyösopimuksen BtoB-markkinointipalveluiden tuottamisesta asiakkailleen. JM Tiedon Päättäjät ja Vaikuttajat -tietokanta tuli Itellalle jälleenmyyntiin Väestötietojärjestelmän ja Ajoneuvotietojen rinnalle. JM Tieto tuottaa lisäksi Itella Postin asiakkaille asiantuntijapalvelut BtoB-rekistereiden päivityksiin ja ylläpitoratkaisuihin osana Itella Postin palvelukokonaisuutta. JM Tieto on ylläpitänyt Päättäjät ja Vaikuttajat -tietokantaa vuodesta 1996 lähtien. Rekisteri kattaa kaikki Suomessa toimivat yli 540 000 yritystä ja yhteisöä taustatietoineen sekä näiden yli 630 000 vastuupäättäjää.\nItella Posti kertoi avaavansa eri puolille Suomea vuoden 2013 aikana yhteensä 235 uutta Postin pakettiautomaattia ja R-kioskien yhteydessä toimivaa noutopistettä. Uusien palvelupisteiden avaaminen on osa Itella Postin tavoitetta 1 700 palvelupisteen verkostosta vuoteen 2020 mennessä. Palvelupisteitä oli helmikuussa yhteensä noin 1 100 ja vuoden 2013 loppuun mennessä runsaat 1 300.\nItella Postin Netpostiin uusi ainutlaatuinen luottomaksumahdollisuus\nItella Postin Netposti-palvelun käyttäjille tuli lisää vaihtoehtoja laskujen maksamiseen. Kuluttaja voi nyt maksaa Netpostiin saapuneet laskunsa suoraan luotolliselta maksutililtä, kun palveluun liitetään uusi maksuominaisuus. Luottomaksumahdollisuuden tarjoaa rahoitusyhtiö Collector Credit AB.\nLiikenne- ja viestintäministeriön postipalveluista teettämä seurantatutkimus kertoi, että kuluttajat ja yritykset ovat tyytyväisiä postipalveluihin ja että suomalaisten selkeä enemmistö pitää Suomen postitoimintaa korkeatasoisena.\nTutkimuksen tulokset tukivat Itella Postin havaintoja, että sähköisen viestinnän kasvu vähentää kuluttajien ja yritysten lähettämiä perinteisiä kirjeitä ja että aiempaa useampi yksityishenkilö voisi harkita vastaanottavansa nykyisin perinteisessä postiliikenteessä saapuvat kirjelähetykset sähköpostiin tai muulla sähköisellä tavalla.\nUnilabs tarjoaa laboratoriolääketieteen sekä kuvantamisen ja funktionaalisen diagnostiikan palveluita avo- ja laitoshoitoon. Se toimii 11 sairaalassa, kahdessa lähipäivystysyksikössä, 20 perusterveydenhuollon laboratoriossa ja kolmella yksityisvastaanotolla.\nItella kertoi myyvänsä Itella Pankin Säästöpankeille\nEarth Hour pimensi Itellan kiinteistöjä neljännen kerran\nYhtiökokous valitsi Arto Hiltusen hallituksen puheenjohtajaksi\nJani Jolkkonen nimitettiin Itella Logistiikka-liiketoimintaryhmän johtajaksi\nAjotapaseuranta-laitteet käyttöön Itellan Suomen jakelu- ja kuljetus- ajoneuvoissa\nItella Posti julkaisi maaliskuussa Suomen Näyttelijäliiton 100-vuotisjuhlan kunniaksi postimerkkivihkon, jossa kuusi nimekästä suomalaista näyttelijää saivat omat postimerkit. Merkkeihin ikuistettiin Ritva Valkama, Esko Salminen, Outi Mäenpää, Martti Suosalo, Krista Kosonen ja Aku Hirviniemi. Postimerkkivihkon suunnitelleen Klaus Welpin lähtokohtana oli tehdä moderni kokonaisuus, joka kunnioittaa näyttelijätyön pitkää traditiota. Postimerkkivihkon kannessa oli myös Suomen Näyttelijäliiton 100-vuotisjuhlan logo, jonka suunnitteli Arja Karhumaa.\nItella kertoi myyvänsä Itella Pankin koko osakekannan Säästöpankeille. Pankin omistuksen muutoksella ei ole vaikutuksia pankin asiakas- tai yhteistyösopimuksiin, vaan ne jatkuvat normaalisti. Itella Pankin henkilöstöön kuuluvat 29 työntekijää siirtyivät uuden omistajan hallinnoiman pankin palvelukseen vanhoina työntekijöinä.\nPankin toiminta ja palveluiden kehittäminen jatkuvat normaalisti. Säästöpankkiryhmä tarjoaa Itellalle sen omissa palveluissa tarvittavat maksuliikenne- ja muut toiminnallisuudet alihankintana.\nHallituksen jäsenten lukumääräksi päätettiin kahdeksan. Hallituksen puheenjohtajana jatkoi ekonomi Arto Hiltunen ja varapuheenjohtajana talousjohtaja Päivi Pesola. Hallintoneuvoston jäsenten lukumäärä on kaksitoista. Hallintoneuvoston puheenjohtajana jatkoi kansanedustaja Mauri Pekkarinen (kes.) ja varapuheenjohtajana kansanedustaja Johanna Karimäki (vihr.).\nYhtiökokous valitsi Arto Hiltusen jatkamaan Itellan hallituksen puheenjohtajana ja Mauri Pekkarisen hallintoneuvoston puheenjohtajana\nItella Oyj:n varsinainen yhtiökokous pidettiin 26.3.2013 Helsingissä. Yhtiökokous vahvisti vuoden 2012 tilinpäätöksen sekä myönsi vastuuvapauden hallintoneuvostolle, hallitukselle ja toimitusjohtajalle. Hallituksen jäsenten lukumääräksi päätettiin kahdeksan. Hallituksen puheenjohtajana jatkoi ekonomi Arto Hiltunen ja varapuheenjohtajana talousjohtaja Päivi Pesola. Hallintoneuvoston jäsenten lukumäärä on kaksitoista. Hallintoneuvoston puheenjohtajana jatkoi kansanedustaja Mauri Pekkarinen (kes.) ja varapuheenjohtajana kansanedustaja Johanna Karimäki (vihr.).\nJani Jolkkonen nimitettiin Itella Logistiikka -liiketoimintaryhmän johtajaksi\nDI, EMBA Jani Jolkkonen (40) nimitettiin Itella Logistiikka -liiketoimintaryhmän johtajaksi Suomessa, Skandinaviassa ja Baltiassa. Hän toimi aiemmin Itella Viestinvälityksen Jakelu- ja markkinointipalveluiden johtajana. Jolkkonen nimitettiin myös Itellan johtoryhmän jäseneksi. Hän raportoi Itellan toimitusjohtaja Heikki Maliselle.\nAjotavanseurantalaitteet käyttöön kaikissa jakelu- ja kuljetusajoneuvoissa\nItella kertoi ottavansa vuoden 2013 aikana käyttöön kaikissa Suomen jakelu- ja kuljetusajoneuvoissa ajotavanseurantalaitteet. Laitteiden avulla Itella pyrkii vähentämään polttoaineen kulutusta 1,1 miljoonaa litraa joka vuosi. Investointi on mittava Suomen mittakaavassa, eikä vastaavan laajuista seurantaa toteuteta vielä muissa suomalaisyrityksissä. 4 000 uuden ajotavanseurantalaitteen avulla Itella pystyy keräämään tietoa ajoneuvojen liikennekäyttäytymisestä ja tuottamaan tietoa liikenteen ongelmatilanteista. Uuden teknologian myötä Itella voi toteuttaa aiempaa paremmin ympäristötavoitteittaan ja parantaa jakelu- ja kuljetushenkilökunnan työturvallisuutta.\nItella aloitti yhteistoiminta- neuvottelut toiminnan tehostamiseksi\nItella uusi tietohallintonsa toimintamallin\nItella osti koneellisesti luettujen osoitteiden tarkennustyön\nItella täsmensi taloudellisia tavoitteitaan ja käynnisti toiminnantehostamisohjelman\nItellan hallitus täsmensi Itella-konsernin pitkän tähtäimen tavoitteita vuosille 2013 - 2017. Taloudellisten tavoitteiden pääpaino siirtyy kasvusta kannattavuuden parantamiseen ja konsernin vakavaraisuuden vahvistamiseen.\nItellan tulos ei ole aiemmista toimenpiteistä huolimatta tavoitellulla tasolla, joten kilpailukyvyn ja kannattavuuden varmentamiseksi Itella käynnisti uuden tehostamisohjelman kattamaan vuodet 2013 - 2014. Päivitetyn ohjelman tavoitteena ovat 100 miljoonan euron kulusäästöt.\nItella aloitti yhteistoimintaneuvottelut toiminnan tehostamiseksi\nYt-neuvottelut alkoivat Suomessa 15.4.2013. Muutokset koskivat keskitettyjä ja hajautettuja konsernitoimintoja, Itella Viestinvälitystä ja Itella Logistiikkaa Suomessa, Tanskassa, Ruotsissa, Norjassa, Virossa, Latviassa, Liettuassa ja Puolassa.\nNeuvottelujen ja muutosten piirissä oli kaikissa maissa yhteensä noin 1 500 henkilöä, jotka pääsääntöisesti työskentelivät hallinnollisissa asiantuntija- ja esimiestehtävissä.\nItella uudisti tietohallintonsa (ICT) toimintamallin ja allekirjoitti IBM:n kanssa laajan kumppanuussopimuksen. Osana tätä sopimusta Itella ulkoisti ICT-toimintojaan IBM:lle. Yhteensä 123 työntekijää seitsemässä maassa siirtyi IBM:lle vanhoina työntekijöinä.\nUlkoistaminen koski tietohallinnon sovellustukea ja -ylläpitoa, konesalipalveluita ja siihen liittyvää palvelinhallintaa, käyttö- ja infrapalveluita sekä osaa sovellus- ja järjestelmäkehityksestä.\nItella Posti kertoi ostavansa Hollannin Postilta koneellisesti luettujen osoitteiden tarkennustyön\nItella Posti aloitti yhteistyön Hollannin Postin kanssa postilähetyksissä olevien osoitteiden optiseen tulkintajärjestelmään liittyen. Muutos ei aiheuttanut irtisanomisia, vaan henkilöstö jatkoi työtä päätehtävissään postinkäsittelyssä.\nKokeilu kesti noin puoli vuotta, jolloin koodauspalvelu ostettiin Hollannin Postin tytäryhtiöltä PostNL Shorelta. Yhtiö on erikoistunut optisten tulkintajärjestelmien käyttöön ja tarjoaa palveluja myös muille postialan yrityksille. Yhteistyötä ei hyvistä kokemuksista huolimatta jatkettu kokeilun jälkeen.\nItella ylitti ympäristö- tavoitteensa\nHallinnollisten tehtävien yhteistoiminta- neuvottelut päättyivät\nItella Posti avasi uusia noutopisteitä eri puolille Suomea\nItella ylitti ympäristötavoitteensa - kirjeen jakelun hiilidioksidipäästöt vähenivät vuodessa 10 %\nItella kertoi vähentäneensä Suomessa vuoden 2012 aikana 6 000 tonnia toiminnasta aiheutuvia hiilidioksidipäästöjä. Vuodesta 2007 vuoteen 2012 hiilidioksidipäästöt suhteessa liikevaihtoon vähentyivät 26 prosenttia. Tämä oli selvästi yli asetetun kokonaistavoitteen, joka oli kymmenen prosenttia.\nHallinnollisten tehtävien yhteistoimintaneuvottelut päättyivät\nHuhtikuun 15. päivänä aloitetut yhteistoimintaneuvottelut päättyivät toukokuun lopussa. Neuvottelut koskivat Itellan keskitettyjä ja hajautettuja konsernitoimintoja, Itella Viestinvälitystä ja Itella Logistiikkaa Suomessa, Tanskassa, Ruotsissa, Norjassa, Virossa, Latviassa, Liettuassa ja Puolassa. Asetettuihin tavoitteisiin päästiin aiottua vähäisemmillä irtisanomisilla. Irtisanottavien määrä pienentyi neuvottelujen kuluessa erilaisten vapaaehtoisten järjestelyjen ja eläkejärjestelyjen myötä. Alustavan arvion mukaan vähennystarve oli neuvottelujen alussa yhteensä enintään 350 henkilöä, joista Suomessa 290. Neuvottelujen päätyttyä irtisanottavien määrä oli yhteensä 183 henkilöä, joista Suomessa 147.\nItella Posti ja DHL Express allekirjoittivat yhteistyösopimuksen kotimaan jakelutoimintojen hoitamisesta. Sopimuksen mukaan Itella hoitaa DHL Expressin maantiepikalähetysten jakelun kaikkialla Suomessa. Omassa kotimaan verkostossaan DHL Express hoitaa jatkossakin vientiin lähtevien maantiepikalähetysten noudot sekä lentopikalähetysten noudon ja jakelun kokonaisuudessaan.\nItella Posti avasi toukokuussa 54 uutta Postin noutopistettä R-kioskeihin eri puolille Suomea. Noutopisteitä oli ennestään jo yli 40. Lähivuosina palvelupisteverkosto laajenee vielä parilla sadalla noutopisteellä.\nNoutopisteestä asiakkaat voivat noutaa kotimaisista verkkokaupoista ja postimyyntiyrityksistä tilaamiaan paketteja. Sieltä voi ostaa myös postimerkkejä ja sinne voi tuoda asiakaspalautuslähetyksiä. Postin noutopisteenä toimivan R-kioskin tunnistaa oven noutopistetarrasta.\nItella Posti kertoi tekevänsä muutoksia yleisimpiin postimaksuihin 3. kesäkuuta alkaen. Tällöin 1. luokan postimerkin hinta nousi 85 senttiin (ennen 80 senttiä) ja 2. luokan postimerkin hinta 75 senttiin (ennen 70 senttiä). Muutoksia tuli myös Postin edelleenlähetys- ja jakelun keskeytys -palvelujen sekä pakettipalvelujen hintoihin.\nSuomalaiset kotitaloudet käyttävät korttien, kirjeiden ja pakettien lähettämiseen yhteensä keskimäärin hieman alle 30 euroa vuodessa, joten vuositasolla korotus kotitaloutta kohti on noin 1,50-2 euroa.\nEmpowerin palkkahallinto OpusCapitan hoidettavaksi\nEsa Viitamäki nimitettiin Itellan tietohallinto- johtajaksi\nItella perusti verkkokaupan kehittämiseen keskittyvän yksikön\nItellan uusi Pennalan logistiikkakeskus valmistui kokonaisuudessaan. Kymmenen jalkapallokentän kokoisen logistiikkakeskuksen rakennustyöt alkoivat toukokuussa 2011, ja se luovutettiin Itellalle kesäkuun alussa. Yhdessä aiemman Pennalan palveluvaraston kanssa uusi varasto tarjoaa yli 100 000 neliön tilat Itella Logistiikan asiakkaille.\nUusi logistiikkakeskus työllistää yhteensä 200–300 logistiikan ammattilaista.\nItella tarjosi kesätyöpaikan eri puolella Suomea yhteensä 2 800 henkilölle. Heistä suurin osa työskenteli postin jakelussa, lajittelussa ja kuljetuksessa.\nEmpower ja OpusCapita sopivat Empowerin palkkahallinnon ja matkalaskupalveluiden siirtämisestä liikkeenluovutuksella OpusCapitalle.\nLiiketoiminnan luovutuksen myötä Empowerin koko palkkahallintotiimi siirtyi vanhoina työntekijöinä OpusCapitan palvelukseen.\nEsa Viitamäki nimitettiin Itellan tietohallintojohtajaksi\nLuK Esa Viitamäki (synt. 1958) nimitettiin Itellan tietohallintojohtajaksi. Hän siirtyi tehtävään LähiTapiolan tietohallintojohtajan tehtävästä. Viitamäellä on yhteensä 30 vuoden kokemus erilaisista asiantuntija- ja johtotehtävistä ICT-alalta.\nViitamäestä tuli myös Itellan laajennetun johtoryhmän jäsen.\nItella perusti uuden verkkokaupan kehittämiseen ja kasvattamiseen keskittyvän yksikön\nItella perusti uuden verkkokaupan kehittämiseen ja kasvattamiseen keskittyvän eCommerce-yksikön. Yksikön tehtävänä on varmistaa, että Itellan palvelutarjooma verkkokauppayrityksille on selkeä ja että Itellan kasvutavoitteet toteutuvat näillä alueilla.\nYksikön johtajaksi nimitettiin tradenomi, MBA Aku Happo. Happo nimitettiin myös Itellan laajennetun johtoryhmän jäseneksi. Hän raportoi Itellan toimitusjohtaja Heikki Maliselle.\nItella palkittiin Venäjällä\nOpusCapita myi Puolan tulostusliiketoiminnan PostNordille\nOpusCapita allekirjoitti sopimuksen Puolan tulostusliiketoiminnan myynnistä PostNordille. Liikkeenluovutuksen myötä PostNord Strålforsin liiketoimintayksikköön Varsovassa siirtyi OpusCapitalta 50 työntekijää, joiden voimin käsiteltiin vuonna 2012 noin 60 miljoonaa postitusta.\nEuro-Asian Logistics Association palkitsi Moskovassa Venäjän vuoden 2012 parhaat logistiikkatoimijat. Itella valittiin yhdeksi parhaaksi kansainväliseksi logistiikkatoimijaksi. Itella nimettiin myös johtavaksi logistiikkapalvelujen tarjoajaksi ja on mukana arvostetulla Venäjän logistiikkatoimijoiden TOP 10 -listalla. Venäjän ja CIS-maiden suurin logistiikkayhdistys Euro-Asian Logistics Association valitsee vuosittain Venäjän parhaat logistiikkatoimijat.\nTimo J. Anttila nimitettiin Itellan sidosryhmä- johtajaksi\nItella solmi aiesopimuksen Logia Softwaren myymisestä\n10-vuotias omakuva- postimerkki uudistui\nTasavallan presidentille 65-vuotispostimerkki\nItella Posti julkaisi elokuussa juhlapostimerkin tasavallan presidentti Sauli Niinistön 65-vuotispäivän kunniaksi. Merkin suunnittelusta vastasi emeritusprofessori Tapio Vapaasalo Aalto-yliopistosta.\nProfessori Vapaasalon tavoitteena oli suunnitella postimerkki, joka korostaa presidentin arvojohtajuutta. Aiemmista presidenttimerkeistä poiketen Sauli Niinistön juhlamerkki perustuu valokuvaan perinteisen muotokuvamaalauksen sijasta.\nTimo J. Anttila nimitettiin Itellan sidosryhmäjohtajaksi\nVTM Timo J. Anttila (50) nimitettiin Itellan sidosryhmäjohtajaksi. Hän vastaa Itellan konserniviestinnästä, yhteiskuntasuhteista ja yritysvastuusta. Anttila raportoi tehtävässään toimitusjohtaja Heikki Maliselle. Hän on myös Itellan laajennetun johtoryhmän jäsen.\nAnttila siirtyi tehtävään Danske Bankin viestintäjohtajan tehtävästä, jossa hän toimi vuodesta 2008.\nItella allekirjoitti aiesopimuksen Itellan omistaman tytäryhtiön Logia Softwaren myymisestä Logia Softwaren toimivalle johdolle, toimitusjohtaja Markku Kokolle ja Seppo Marjamäelle. Suunniteltu kauppa on osa Itellan ICT-toimintamallin uudistusta, joka aloitettiin keväällä 2013.\n10-vuotias omakuvapostimerkki uudistui\nItella Posti esitteli keväällä 2003 ensimmäisenä maailmassa innovatiivisen omakuvapostimerkki-sovelluksen, jonka avulla asiakkaat voivat suunnitella Postin internetpalvelussa postimerkkejä itse. Kymmenvuotisjuhlan kunniaksi omakuvapostimerkkien palvelukonsepti uudistettiin. Tähän mennessä palvelussa on valmistettu noin 8 miljoonaa omakuvapostimerkkiä.\nOmakuvapostimerkin uusiin ominaisuuksiin kuuluu muun muassa 150 merkin tervehdysteksti, jonka voi lisätä 10 postimerkin arkille. Tilauspalvelussa on myös tarjolla uutena ominaisuutena valmis kuvavalikoima, josta löytyy sopivia aiheita useisiin erilaisiin juhlamerkkeihin.\nValtiopäivien juhlapostimerkki julkaistiin\nMaailman ensimmäiset viralliset Angry Birds -postimerkit julkaistiin\nItella Posti täytti 375 vuotta\nYhdeksänhenkinen asiantuntijaraati valitsi suomalaisen postimerkin Euroopan kauneimmaksi. PostEuropin järjestämän kilpailun voitti Susanna Rummun ja Ari Lakaniemen suunnittelema postimerkki, joka kuvaa vuosimallin 1933 Volvo-postiautoa ja sen edustalla seisovaa kahta kuljettajaa.\nItella ja Logia Softwaren toimiva johto toteuttivat elokuussa laaditun aiesopimuksen mukaisen kaupan, jolla Itella myi omistamansa tytäryhtiön Logia Softwaren toimitusjohtaja Markku Kokolle ja johtaja Seppo Marjamäelle.\nKauppa on osa Itellan ICT-toimintamallin uudistusta, joka aloitettiin keväällä 2013.\nItella Posti julkaisi Suomen valtiopäivien 150-vuotisjuhlan kunniaksi 1. luokan postimerkin. Vuonna 1863 käynnistyneillä säännöllisillä valtiopäivillä oli keskeinen rooli Suomen kansallisvaltion kehittymisessä.\nTimo Berryn suunnittelemaan pelkistetyn arvokkaaseen postimerkkiin on kirjoitettu valtiopäivien merkitystä kuvaavat juhlavuoden sanat Lakia, työtä, rauhaa, valoa. Tekstien taustalla kajastavat menneisyydestään irtoavan Suomen valtion rajat. Merkissä on myös eduskunnan juhlavuoden tunnus.\nItella Posti julkaisi maailman ensimmäiset viralliset Angry Birds -postimerkit, joiden kuva-aiheena on kuusi suosittua pelihahmoa - viisi lintua ja yksi possu. Postimerkkien suunnittelusta vastasi Rovio Entertainmentin Art Director Toni Kysenius, jonka käsialaa olivat myös vuoden 2012 jääkiekon MM-kisojen HockeyBird-hahmo ja siihen liittynyt postimerkkijulkaisu.\nAlkuperäisyyden varmistamiseksi Angry Birds -postimerkit on varustettu uv-valossa näkyvällä kuviolla. Lisäksi hahmojen muotoja seurailevat epäsäännölliset hammasteet.\nSyyskuun 6. päivä vuonna 1638 Pietari Brahe perusti postilaitoksen Suomeen, joka oli tuolloin osa Ruotsin valtakuntaa. Pietari Brahe oli ruotsalainen valtiomies, sotilas, kreivi ja Suomen kenraalikuvernööri, joka 1600-luvulla kehitti ja uudisti Suomea merkittävästi.\nItella Informaatio muutti nimensä OpusCapitaksi\nOpusCapitan hallituksen jäsenet nimitettiin\nItella palkkasi joulusesonkiin 3 300 kausiapulaista\nPT Logistiikka Oy fuusioitui Itella Logistics Oy:hyn\nItella julkisti uuden vision ja strategiset tavoitteensa, jotka ulottuvat vuoteen 2020 asti. Asiakaslähtöisyys ohjaa toimintaa aiempaa vahvemmin. Itellan uusi visio on "Sinun ensisijainen valintasi postin, logistiikan ja verkkokaupan palveluissa" ja missio "Perustehtävämme on pitää huolta kaupankäynnin ja arjen sujuvuudesta". Taustalla on kansainvälinen ja historian rajuin postialan murros. Sähköisen viestinnän voimakas yleistyminen ja talouden taantuma uhkaa pudottaa perinteisten kirjeiden ja lehtien jakelumäärät puoleen nykyisestä vuoteen 2020 mennessä.\nItella-konserniin kuuluva Itella Informaatio julkisti muuttavansa nimensä ja jatkavansa vahvaa kasvustrategiaansa Pohjoismaiden ja Euroopan markkinoilla OpusCapita-nimellä 1. marraskuuta alkaen. OpusCapita on johtavia toimijoita taloushallinnon ja kassavirran automatisointi- ja ulkoistamispalveluissa. Muutos on osa Itellan uutta visiota ja strategiaa. Uusi OpusCapita on jatkossakin osa Itella-konsernia.\nOpusCapitan hallitukseen valittiin seuraavat jäsenet: toimitusjohtaja Heikki Malinen, Itella, talous- ja rahoitusjohtaja Sari Helander, Itella, strategia- ja kehitysjohtaja Juhani Strömberg, Itella, toimitusjohtaja Timo Löyttyniemi, Valtion Eläkerahasto, teollisuussijoitusjohtaja Juha Mikkola, Norvestia, yksityisyrittäjä ja hallitusammattilainen Ossi Pohjola, Business Integration Group.\nItella kertoi varautuvansa jouluruuhkaan työllistämällä 3 300 kausiapulaista eri puolilla maata. Eniten lisätyövoimaa tarvittiin joulutervehdysten ja pakettien lajitteluun sekä postinjakeluun. Kausiapulaiset aloittivat työskentelyn pääsääntöisesti joulukuun puoliväliin mennessä. Joulun ruuhkahuippu ajoittui parille joulunalusviikolle, jolloin joulutervehdysten viimeiset lähetyspäivät olivat käsillä ja postin määrä suurimmillaan.\nItellan tutkimus elintarvikkeiden verkko-ostamisen edellytyksistä paljasti, että verkkokauppojen käyttäjistä peräti 40 % ei edes tiennyt, että Suomessa on ruokaverkkokauppoja. Verkkokauppojen käyttäjistä 60 % olisi valmis ostamaan ruokaa verkosta vähintään kerran kuussa.\nKiinnostuneimpia ruuan tilaamisesta verkosta ovat lapsiperheet, hyvätuloiset ja 40–59-vuotiaat. Tutkimus toteutettiin elo-syyskuussa M3 Panelissa. Kyselyyn vastasi 800 kuluttajaa, jotka ovat edustava otos 18–65-vuotiaista.\nPT Logistiikka Oy fuusioitui Itella Logistics Oy:hyn 1.10.2013. Fuusion perusteena oli konsernirakenteen selkiyttäminen ja toimintojen integrointi. Fuusiossa PT Logistiikka Oy:n 37 työntekijää siirtyivät Itella Logistics Oy:n palvelukseen vanhoina työntekijöinä. PT Logistiikka Oy siirtyi osaksi Itella Logistiikkaa 1.10.2012 tehdyn VR Transpoint -kappaletavaraliiketoimintakaupan yhteydessä.\nSuomalainen joulupostimerkki täytti 40 vuotta\nPosti Maksuturva -palvelu käyttöön\nPalvelualojen työnantajat PALTAn ja Posti- ja Logistiikka-alan Unioni PAUn neuvottelut viestinvälitys- ja logistiikka-alan uudesta työehtosopimuksesta päättyivät tuloksettomina ja ala siirtyi ns. sopimuksettomaan tilaan marraskuun alussa. Neuvottelujen kariutumisen syynä olivat alan rakennemuutokseen liittyvät PAUn vaatimukset, joihin työnantajalla ei ollut mahdollisuuksia suostua. Tilanne aiheutti jonkin verran häiriöitä postinjakeluun.\nSuomalainen joulupostimerkki täytti 40 vuotta – joulupostimerkit myyntiin\nItella Posti julkaisi marraskuun alussa uudet joulupostimerkit, jotka saivat innoituksensa nostalgisten kiiltokuvien maailmasta. Susanna Rummun ja Ari Lakaniemen suunnittelemien postimerkkien kuva-aiheiksi oli valittu vanhoja piirroskuvia, joita on käytetty postikorteissa tai kiiltokuvissa.\nVuosi 2013 oli myös joulupostimerkkien juhlavuosi, sillä ensimmäiset suomalaiset joulupostimerkit julkaistiin 40 vuotta aiemmin 15.11.1973.\nItella lanseerasi uuden verkkokaupoille suunnatun Posti Maksuturva -palvelun. Se toimii verkkokaupan asiakkaille miellyttävänä kanavana hoitaa ostosten maksaminen ja tuotteiden palautus.\nKuluttaja-asiakkaat voivat seurata palvelun kautta toimitusta, ottaa yhteyttä kauppiaaseen, ilmoittaa palauttavansa tuotteita ja tulostaa palautukseen osoitekortin. Palvelu vastaa myös uuden, EU-direktiivin pohjalta luodun, verkkokauppalain vaatimuksiin. Itellan yhteistyökumppani palvelussa on Suomen Maksuturva Oy.\nItellan joululahjarahat Uudelle Lastensairaalalle\nItellan jouluna toimittamien pakettien määrä kasvoi miljoonalla\nItellan tutkimus: Paperinen joulutervehdys selvästi sähköistä suositumpi\nItellan TNS Gallupilla teettämän tutkimuksen mukaan 73 prosenttia kuluttajista aikoi lähettää jouluna sekä paperisia että sähköisiä joulutervehdyksiä. Yksi lähettäjä postittaa joulukortteja keskimäärin 17 henkilölle. Joulukorttiperinne elää vahvana ja joulutervehdysten lukumäärä on pysynyt viime vuosina suunnilleen samalla tasolla. Naiset ovat huomattavasti innokkaampia joulukorttien lähettäjiä kuin miehet; 86 prosenttia naisista ja 65 prosenttia miehistä on lähettänyt viime vuosina joulukortteja. Myös ikä vaikuttaa joulukorttimuistamisen määrään. Mitä vanhempaan ikäluokkaan kuluttaja kuuluu, sitä todennäköisemmin hän lähettää joulukortteja.\nItella lahjoitti jouluna asiakkaiden lahjoihin varatut rahat Uuden Lastensairaalan tukemiseen. Lahjoitusten avulla saadaan uusi, valtakunnallinen lasten erikoissairaanhoitoon keskittynyt sairaala Helsinkiin vuoteen 2017 mennessä.\nItella toimitti jouluna 1,1 miljoonaa pakettia enemmän kuin edellisvuonna. Kaiken kaikkiaan Itella toimitti vuoden aikana lähes 32 miljoonaa pakettia. Kuluttajien verkkokaupoista tilaamien, Itella Postin toimittamien, jouluostosten määrä kasvoi 7,5 % edelliseen jouluun verrattuna.


14 syys Ravintola Glödiltä etuja valtsikalaisille!\n27 elo Haku fuksitoimikuntaan 2012 on alkanut!\nPosted at 18:10h in Ajankohtaista\n10 heinä Valintakokeiden tulokset selvillä!\n12 huhti Vuosijuhlien ilmoittautuminen alkanut!\n13 maalis Kannustimen kursseille vielä tilaa!\n12 joulu Kannusta Sampanjaa – video Kannun vuosijuhlista 2011\nPosted at 18:59h in Ajankohtaista\n09 joulu Vaalikokous hyväksyi strategian\nPosted at 15:10h in Ajankohtaista\n09 joulu Ilmoittautuminen Kannustimen valmennuskursseille alkaa\nPosted at 13:22h in Ajankohtaista\nIlmoittautuminen Kannustin Oy:n kevään 2012 valmennuskursseille alkaa 27.12.2011. Kannustin on Kannunvalajien sataprosenttisesti omistama valmennuskurssittaja, jonka kursseilta pääsee vuosittain noin 40% sisään valtiotieteelliseen. Kursseja tarjotaan lähes kaikkiin oppiaineisiin. Lisätietoja ilmoittautumisesta Kannustimen nettisivuilla ja sivulla Valmennuskurssit....\n09 joulu Tutkain 3/2011 julkaistu\nPosted at 11:20h in Ajankohtaista\nUusin Tutkain, kaikkien valtsikalaisten lehti, löytyy nyt Klixiltä ja täältä: http://issuu.com/tutkain/docs/tutkain_3-11_web ! Lehdessä muun muassa: - Etappi-kirjeitä lähettiin tänä vuonna eniten meille valtsikalaisille! Olemmeko siis yliopiston hitaimpia opiskelijoita? Miksi? - Ajanhallinnan opas jokaiselle yliopiston aikamiljonäärille - Millaista on...\n17 marras Kannun tiedostojakelu\nPitkin syksyä on julkaistu kaikenlaista Kannun materiaalia verkossa, ja nokkelimmat ovatkin saattaneet huomata, että tiedostot on pyritty saamaan kaikki kattavasti Google Docsiin. Vuoden aikana hallitus on vähitellen siirtynyt käyttämään Google Docsia kokouksien esityslistojen ja pöytäkirjojen tekemiseen, ja myös julkaisemiseen. Google Docsin käytölle on ennen kaikkea...


Hiljaista huutelua: Kalat ja järvet\n"Kalastimme lahnoja ja särkiä, jotka annettiin kissoille."\nEnää ei "roskakaloja" kukaan viitsi kalastaa, ja kissoille avataan purkki. Ja kun kalastetaan vain "arvokaloja", niin särkien ja lahnojen kaltaisten "roskakalojen" kannat kasvavat niin, että alkavat vaikuttaa vesistöjen rehevöitymiseen.\nKalastushan vaatii nykyään veneen, jossa on enemmän vapoja kuin neuvostoajan vakoilu-troolareissa oli antenneja. Ei kukaan enää mato-ongella viitsi kalastaa... Ja lahnankin syönti kuulostaa monelta omituiselta....\nSaattaa olla että toimittaja on poiminut Marjon tarinoista raflaavat osat. Oman ja tuttujen väitöskirjoista kirjoitetun perusteella sanoisin, että itse kirjan viesti on yleensä päinvastainen sanomalehtien referaatteihin nähden.\nEn tiedä minkälaisia uusia tuloksia tuossa uudessa tutkimuksessa on tehty, mutta tähänastinen käsityshän on ollut se, että rehevöityneen järven tilaa voidaan parantaa tehokalastamalla roskakalaa (särkeä, lahnaa...) pois. Ajatuksena on kaiketi ollut ottaa ravinnekuormaa pois kierrosta ja parantaa elinolosuhteita arvokkaimille kaloille.\nAlkusyynä rehevöitymeen ei tietenkään ole kalat, vaan yleensä maatalous. Roskakalojen kantojen räjähtäminen johtuu lisäksi osaksi siitä, että kalastuspaine kohdistuu suurempana petokaloihin, kuten haukeen.\nJos voidaan sanoa, että "ihmisestä on haittaa maapallon biosfäärille", ni sit voidaan varmaan sanoa myös, että "kaloista on haittaa sisävesille". Ku vaan ensin tehdään selväksi, että mitkä on mittarit, joilla edut ja haitat mitataan.


Pyhäntä & Kajaani Rakenteilla\nPyhännän ja Kajaanin kuntiin sijoittuvaan Piiparinmäki-Murtomäki-projektiin sisältyy 41 voimalapaikkaa, joista kaikki ovat rakennusvalmiina. Rakentaminen alkoi vuoden 2019 lokakuussa ja ensimmäinen voimala pystytettiin syyskuussa 2020. Vuoden 2020 aikana voimaloita valmistui 13 kpl. Valtion maille rakennettava, Metsähallituksen valmistelema tuulivoimapuisto tuottaa valmistuttuaan 2022 Suomen sähköverkkoon yli 700 GWh puhdasta sähköä vuosittain.\nHankkeen kehittäjänä on toiminut Metsähallitus, joka kuuluu johtaviin tuulivoiman kehittäjiin Suomessa. Metsähallituksen myymien, valmiiksi kehitettyjen projektien tuotantoteho on yli 500 MW. Piiparinmäki-Murtomäki sijaitsee lisäksi täysin valtion mailla, mikä tuo merkittäviä taloudellisia hyötyjä sekä paikallisesti että valtion tasolla.


Tulihan Tehtyä: Hhrrrmmmm...\nOtin oikein itsestäni niskaotteen ja tein loppuun vanhemman pojan lasityön. Työ on ollut tekeillä viimeiset kaksi vuotta, josta osa ajastani on mennyt kyllä sairasteluun. Työskentelyasento ei sovi niskalleni.\nTyö jäi vaiheeseen, kun yhtä palaa vaille valmis työ oli juotokseen. En osaa hahmottaa tuon pyörän katteita, pumppuja, enkä hanaa. Siis miehet auttoivat palojen suunnittelussa. Poika itse piirsi minulle parista eri versiosta pärrän ja minä omaa työtäni helpottakseen yhdistelin niitä ihan pieniä palasia hiukan isommiksi.\nMusta on lasina hyvännäköinen, kunhan se ei ole vie kovin isoa alaa työstä. Kuvasin ensin ilman salamaa valmiin työn, mutta siinä tuo musta alue oli yksi iso massa. Salamalla sain saumatkin näkyviin.\nValmiin työn patinoin mustalla, lisäämään mustaa. Punainen erottuu raikaana, puku erottuu hyvin.\nPoika saa työn tänään mukaansa tai sitten se jää lapsuudenkotiin.\nMiähen innoittamana kaikki lapset ovat kaksipyöräisten perään.\nUpean työn olet pojallesi tehnyt.\n6. syyskuuta 2008 klo 10.24\nKertakaikkisen hieno työ. Tuo lasityö on taidetta...\n6. syyskuuta 2008 klo 10.45\n6. syyskuuta 2008 klo 10.58\n6. syyskuuta 2008 klo 11.00\nKerrassaan upea työ!\n6. syyskuuta 2008 klo 11.03\n6. syyskuuta 2008 klo 11.05\nTosi taidokas tää työ.Minusta on upeaa,kun on itse suunniteltu malli!\n6. syyskuuta 2008 klo 11.42\nMuutaman pienen työn olen suunnitellut tekeväni, aikaa ottaa jo pelkkä aloitus. Saati suunnittelu =)\n6. syyskuuta 2008 klo 13.52\nOi joi, meidän mies haluaisi varmasti tuollaisen samanlaisen!\n6. syyskuuta 2008 klo 16.52\nMahtava!Eiköhän se poika sen mukaansa ottane. Minäkin haluaisin...\n6. syyskuuta 2008 klo 17.35\nKyllä tuo työ lähtee tänään toiseen kotiin. Kelpasi.\n7. syyskuuta 2008 klo 11.44


Parhaat ja uudet Euteller kasinot 2022\nEuteller on vuonna 2007 toimintansa aloittanut maksuyhtiö, jonka juuret ovat Varsinais-Suomen maakuntakeskus Turussa. Kyseessä on suosittu maksupalvelu. Se hoitaa rahaliikennettä myös nettikasinoilla, ja tänä päivänä uudet Euteller kasinot ovat nyt vuonna 2022 yhä yleisempiä.\nValikoima on kasvanut jo melko kattavaksi joukoksi tarjoten mainiot puitteet hyödyntää pitkään markkinoilla toiminutta suomalaista rahansiirtotapaa. Euteller on ollut toiminnassa käytännössä siitä asti, kun maksaminen netissä alkoi yleistyä laajemmin. Toki jo ihmiset tekivät jo ennen sitä ostoksia netissä, mutta silloin ei ollut vielä tämän tyyppistä palvelua, joka yhdistää suomalaiset verkkopankit samalle maksupalvelulle.\nKotimainen rahansiirtotapa toimii Suomessa paikallisen Finanssivalvonnan alaisuudessa ja operoi käytännössä maailman tiukempien salaus- ja turvallisuusstandardien puitteissa. Parhaat Euteller kasinot ovat luotettavuudeltaan rahapelialan kärkeä, sillä maksupalvelu tekee yhteistyötä vain korkean turvallisuuden omaavien rahapelisivustojen kanssa. Euteller kasinot ovat varsinkin kotimaisuutta arvostavien suomalaisten asiakkaiden suosiossa, ja pelaajat pääsevät tekemään rahansiirtoja helposti omilla pankkitunnuksilla. Sinivalkoisen maksuyhtiön iso kilpailija on Trustly, joka on kotoisin naapurimme Ruotsin pääkaupungista Tukholmasta.\nEutellerin käytön periaatteet\nJos olet joskus kokeillut pelaamista millä tahansa Trustly kasinolla, niin Eutellerin käyttö ei eroa merkittävästi suuresta ruotsalaisesta toimijasta. Kyseessä on käytettävyydeltään hyvin simppeli maksupalvelu. Rahansiirrot onnistuvat samalla tavalla suomalaisten verkkopankkien avulla. Maksutapa tekee yhteistyötä odotetusti lähes kaikkien kotimaisten pankkien kanssa. Rahansiirrot Eutellerillä edellyttävät vain sitä, että pelaajalta löytyy suomalaiset pankkitunnukset, sillä maksupalvelun käyttö ei edellytä erillisiä käyttäjätunnuksia tai rekisteröintiä. Voit vielä alta katsoa, että pankkisi on listalla, joka tukee suomalaista maksuyhtiötä.\nTalletukset Eutellerillä onnistuvat nopeasti ja helposti käden käänteessä. Maksupalvelu toimii välittäjänä rahansiirroissa pankkitililtä pelitilille. Talletukset maksupalvelulla tapahtuvat kirjautumalla halutulle nettikasinolle, joka tarjoaa rahansiirtoja suomalaisella maksupalvelulla, valitsemalla Euteller ja noudattamalla yksinkertaisia ohjeita hyvin perinteisessä talletusprosessissa. Rahansiirto pelitilille tapahtuu pienessä hetkessä, ja pelaaminen voi alkaa heti talletuksen jälkeen.\nValitse nettikasino, joka tukee suomalaista maksupalvelua.\nValitse talletustavaksi Euteller ja syötä talletettava summa.\nPoimi listalta pankkisi, ja siirryt verkkopankkisi kirjautumisnäkymään.\nEuteller on alun perin suunniteltu vain maksamiseen, mikä on tarkoittanut maksupalvelun soveltumista vain talletuksille eikä rahojen vastaanottamiselle. Tilanne on kuitenkin ehtinyt muuttua sen verran, että rahansiirtotapa on alkanut mahdollistaa myös kotiutuksia. Nykyään maksuyhtiö toimii myös kotiutusten rintamalla, joskin ei samassa mittakaavassa kuin Trustly. Eutellerin kohdalla tehtävät kotiutukset tulee tarkistaa aina nettikasinoilta erikseen, sillä vain osa rahapelisivustoista tarjoaa kotiutuksia tällä maksutavalla. Tyypillisesti kotiutukset tulee tehdä samalla menetelmällä kuin viimeisin talletus, joten tarvittaessa kotiutukset voi tehdä usein juuri Trustlylla.\nSiirry valitsemallesi nettikasinolle ja mene tekemään kotiutuspyyntö.\nValitse nostettava summa ja maksutavaksi Euteller, jos se on mahdollista.\nKotiutuksesi käsitellään normaalisti kahden vuorokauden sisällä.\nMahdolliset Euteller pikakasinot käsittelevät nostoja usein nopeasti.\nNetissä on tänä päivänä valtavasti nopeita pikakasinoita, joissa talletukset ja kotiutukset tehdään nopeasti ja helposti pankkitunnuksilla ilman erillistä pelitilin luontia. Suurin osa kasinoista ilman rekisteröitymistä on toiminut viime vuodet Trustlyn avulla, mutta nettiin on alkanut ilmestyä myös Euteller kasinot listaan kuuluvia rahapelisivustoja, joissa talletukset ja kotiutukset voi hoitaa samalla tavalla ilman turhaa häslinkiä. Suomalainen rahansiirtopalvelu on lähtenyt myös mukaan kilpailuun, vaikka sen sisältämiä pikakasinoita on netissä vielä vähän. Ne ovat kuitenkin olleet kasvussa ja yleistymään päin. Euteller kasinot ilman rekisteröitymistä toimivat talletusten osalta hieman eri tavalla kuin ruotsalaisella kilpailijalla.\nValitse pikakasino, jossa voi tehdä talletuksen Eutellerillä.\nSiirry tallettamaan, jolloin sinulta pyydetään puhelinnumeroasi.\nSaat vahvistuskoodin puhelimeesi.\nSyötä vahvistuskoodi ja luo itsellesi Euteller PIN-koodi.\nVahvista pankkisi ja tee talletus normaalisti loppuun.\nKotimainen maksupalvelu joutuu antamaan tasoitusta erityisesti Trustlylle yhdessä asiassa, sillä kyseessä ei ole ilmainen maksutapa. Rahansiirtopalvelu ottaa talletuksista 1,95 %, mutta summa ei ole koskaan enempää kuin 2,95 €. Jos talletuksen summa on 150 € tai enemmän, niin silloin palkkio ei enää kasva. Monet rahapelisivustot hoitavat kuitenkin maksut ja kulut asiakkaiden puolesta, jolloin pelaajat voivat tehdä rahansiirtoja ilmaiseksi. Jotkut Euteller kasinot voivat ottaa silti yhä kuluja ja maksuja, jotka kannattaa selvittää aina ennen talletusten ja mahdollisten kotiutusten tekemistä. Toivottavasti jatkossa kaikki rahansiirrot ovat aina ilmaisia.\nTarjoavatko Euteller kasinot bonuksia?\nMonen mielestä parhaat Euteller kasinot tarjoavat paljon erilaisia bonuksia, ilmaiskierroksia ja muita pelaajaetuja, jotka pitävät sisällään paljon ylimääräistä pelattavaa kaikille suomalaisille asiakkaille. Näin ollen voi helposti todeta, että suomalaista maksupalvelua tukevat nettikasinot tarjoavat runsaasti bonuksia, ilmaiskierroksia ja muita pelaajaetuja. Jotkut maksutavat voivat olla esteenä bonuksille ja muille kampanjoille, mutta Eutellerin kohdalla vastaavaa ongelmaa ei ole yleensä ole. Suosittelemme tutustumaan kasinobonukset listaamme ja poimimaan sieltä parhaat bonukset käyttöösi!\nMaksupalvelu on ottanut käyttöönsä jo hyvän aikaa sitten Siirto-palvelun, jolla asiakkaat voivat maksaa ostoksia puhelimella reaaliajassa suoraan pankkitililtä ilman erillistä verkkopankkiin kirjautumista. Jos näet maksutavoissa Eutellerin, niin voit todennäköisesti käyttää silloin myös Siirtoa. Lisäksi Siirto mahdollistaa myös maksut asiakkaiden pankkitileille reaaliajassa. Siirto on kuitenkin käytössä toistaiseksi vain Nordean ja Osuuspankin asiakkaille. Halutessasi voit käydä lukemassa asiasta lisää Siirron omilta kotisivuilta.\nKatso myös suositut Siirto kasinot.\nLuotettava ja pitkäaikainen maksutapa.\nHelposti lähestyttävä ja erittäin luotettava toimija.\nKehittynyt myös kotiutusten saralla ja yhteistyö Siirron kanssa.\nKotiutukset eivät aina mahdollisia.\nPikakasinoita vielä niukasti.\nMaksupalvelu tarjoaa kohtalaista asiakaspalvelua, jonka kanssa voi keskustella mahdollisissa ongelmissa tai epäselvissä tilanteissa. Asiakaspalvelun tavoittaa yhteydenottolomakkeella tai soittamalla. Asiakaspalvelu on tavoitettavissa arkisin, mutta viikonloppuisin tukitiimiä voi olla vaikea tavoittaa. Maksutavan tarjoama asiakaspalvelu ei ole mitään loistavaa tasoa, mikä on valitettavan yleistä myös monella muulla tämän tyyppisellä toimijalla. Parhaiten apua ja neuvoja voi saada ottamalla yhteyttä siihen nettikasinoon, jossa on kulloinkin pelaamassa.\nEuteller on yksi markkinoiden vastuullisimmista maksupalveluista, ja suomalainen rahansiirtopalvelu haluaa edistää vastuullista pelaamista monella tavalla. Asiakkaiden suositellaan asettavan itselleen heti aluksi sopivat rahansiirtorajat ja hyödyntävän myös muita vastuullisuuteen tarkoitettuja työkaluja. Eutellerin käyttö on myös mahdollista estää ottamalla yhteyttä esimerkiksi maksupalvelun asiakaspalveluun tai joissain tilanteissa myös omaan pankkiin. Haluamme myös edistää vastuullista pelaamista kaikilla tavoilla, ja siinä Eutellerin käyttö rahansiirroissa on monella tavalla hyvä valinta.\nEuteller on pitkään markkinoilla ollut sinivalkoinen maksupalvelu, joka on mahdollistanut rahansiirtoja luotettavasti jo noin 15 vuoden ajan. Kyseessä on helposti lähestyttävä, tasapainoinen ja kätevä rahansiirtotapa, jota kelpaa suositella kaikille suomalaisille rahapelien ystäville. Kotiutusten puuttuminen on ollut aiemmin maksuyhtiön heikkous verrattuna Trustlyyn ja nykyisin vaikkapa Zimpleriin, mutta tilanne on onneksi alkanut muuttua. Rahansiirtotapa ei ole ilmainen, mutta monet Euteller kasinot hoitavat maksut ja kulut asiakkaiden puolesta. Maksupalvelu on ehdottomasti myös jatkossa hieno valinta rahansiirtoon kätevästi ja sujuvasti.


Insignia B - Sivu 169 - Opel Club Finland (OCF)\nViesti Kirjoittaja Taikamatto » 13 Helmi 2020, 23:31\nKävi justiinsa ST 1,6T tuulilasinvaihdossa. Tammikuussa kilahti kivi tai nasta lasin reunaan ohituskaistaa pyyhkäisseestä autosta ja naps. Alkoi sitten vielä halkeamaan. Lasivakuutus taisi hankkia hintansa; näin työnjohtajan pöydällä erittelyn loppusummana 1142. Lasi taisi olla siinä jotain 930. Sanoi että ei ole kallein Insignia B:n lasi. Se olisi varmaan sellainen missä on lämmitys.\nViesti Kirjoittaja Johnny » 14 Helmi 2020, 08:08\nTaikamatto kirjoitti: ↑\n13 Helmi 2020, 23:31\nAlku kuusta napasahti kans jotain lasiin ja pieni halkeama siinä on. Onneksi on myös lasivakuutus, mulla on vielä se lämmityskin siinä.\nMeinasin tosin odottaa kesään asti että nastat ja kivet vähenisi, mun tuurilla se napsahtaa kuitenkin heti uudestaan jos nyt vaihtaa. Ehtihän auto jo kuukauden ajossa ollakkin kun tuo kävi.\nLiittynyt: 09 Helmi 2015, 12:54\nViesti Kirjoittaja juskaa » 14 Helmi 2020, 10:16\nNanocell kirjoitti: ↑\n11 Helmi 2020, 19:37\n11 Helmi 2020, 13:32\noke kirjoitti: ↑\n11 Helmi 2020, 09:22\nMitä se maininta webaston toiminnasta tarkoittaa?\nLähtöö käyntiin aina kun autolla lähtee liikkeelle, on sitten kilometrin kauppareissu tai pidempi reissu. Webaston "hallinta" on surkia, kun toimii "liian" automaattisesti. Itse jättäisin lyhyillä kauppareisuilla webaston poispelistä ja pystyyhän sen nytkin kaukkarista sammuttamaan, mutta onhan se koomista, kun on avaimetonkulku ja käynnistys niin webaston takia joudut kaivella takin taskuja.\nTämä tietenkin näin talviaikana. Eiköhän siinä jokin lämpötilaraja ole, koska lopettaa lämmittämästä. En tiedä mikä se raja on.\nTähän nyt edeleen pakko kommentoida että ei välttämättä paikkaansa. Minun MY18 Insignia lähtee tasan käyntiin tehdasasennetulla Wbastolla vain ja ainostaan Webaston kaukosäätimestä tai nappia hanskalokerosta painamalla. Automaattisesti lämpötilan laskiessa tms. se ei ole koskaan lähtenyt päälle. Mitään "automatiikkaa ainakaan minulla EI ole.\nNyt on pakko kysyä että millä se auto lämpenee jos lisälämmitin ei käynnisty automaattisesti startin jälkeen .? Silloinhan ei ole mitään merkkivaloa edes hanskalokeron napissa. Moottorinlämpömittari kertoo varsin hyvin onko lämmitin toiminnassa.\nLyhyillä matkoilla ongelma on jatkuva käynnistyminen ja sammuminen joka karstoittaa lämmitimen palopäätä. Itse kaupassa käynnin ajaksi jätän lämmittimen käyntiin.\nViesti Kirjoittaja nupaha » 14 Helmi 2020, 11:27\njuskaa kirjoitti: ↑\n14 Helmi 2020, 10:16\nNäillä läpötiloilla missä ollaan liikuttu tänä talvena eli nollan vähä molemmin puoöin, en koe tarvetta yrittää lämmittää autoa lyhyillä teisduilla, kun ei se kumminkaan ehdi lämmetä. Turhaa polttoaineen ja webaston kulutusta\nKukin tietenkin hoitaa tuotakin asiaa kuten haluaa, mutta ihmettelen, että mikä siinä webaston napin laitossa auton kojetauluun on niin vaikiaa. Sais itte sammutella ja käynnistellä niin kun haluaa ja jättää nykyisen toimintamallin vaihtoehdoksi.\nKauppakassina Audi A3 sedan\nViesti Kirjoittaja Errror » 14 Helmi 2020, 18:57\n14 Helmi 2020, 08:08\nMulla sama, eli kuukauden ehti olla ja nasta tai kivi napsahti. Kolo paikattiin ja kaikki sen osalta ok, mutta onkohan tämä ikkuna jotenkin herkempi kuin yleensä?\nViesti Kirjoittaja nupaha » 14 Helmi 2020, 19:59\nTäytyy sanoa, että Grand sport on tosiaan sport. Pohjoisen reissua varten sovittelin alustavasti matkalakkuja ja on se sport. Kahta isoa kovaa matkalaukkua ei sovi. Ei auta muu kuin kaivella putkikasseja esiin.\nSelvästi parempi asia on tässä Ooppelissa Superbiin verratuna, että kun Superb oli tavallinen valkoinen ja nykyinen metalliväri, niin tästä lähtee lika huomattavasti paremmin pois. Tulipahan tuokin todettua.\nViesti Kirjoittaja nupaha » 14 Helmi 2020, 20:00\n14 Helmi 2020, 19:59\nNiin ja onneksi on iso suksiboksi.\nViesti Kirjoittaja GM_Opel » 14 Helmi 2020, 21:11\nKun lukee näitä Grand Sport -mallin omistajien harmituksia, että auton takaluukku ei aukea jalkaa heilauttamalla eikä tavaratilaan mahdu tarpeeksi matkalaukkuja ja täytyy kaivella suksiboxia esille, niin ei harmita yhtään, että itse tuli hankkineeksi Sport Tourer -mallin\nInsignia Sports Tourer Executive 1.6 vm. 2019\nViesti Kirjoittaja nupaha » 14 Helmi 2020, 21:35\n14 Helmi 2020, 21:11\nNo, eipä ne laskettelu- ja murtsikkasukset + kamat neljälle taida sopia Sport Toureriinkaan.\nMutta joo, eihän toi GS:n perä kauhean käytännöllinen ole. Eiköhän mökkikamat kesällä kulkeennu kuitenkin suht vaivattomasti.\nItselläni jäi tuo farkku-malli pois niinkin naurettavasta syystä pois kuin ne sivun kromilistat. Ne ei vaan MUM mielestä sovi autoon yhtään. No, ei tämä tietenkään ainut syy ollu ja saa nähdä tuunko katumaan päätöstä GS:n suhteen.\nViesti Kirjoittaja Taikamatto » 14 Helmi 2020, 21:58\n14 Helmi 2020, 18:57\nEiköhän se ole vaan sitä tuuria. Yksi iskemäkorjaus hyvällä menestyksellä oli siihen aiempaan lasiin tehty, joskus viime syksynä; auto sis MY19.5 toisin olin vahingossa johonkin edeltävään meiliini webastota kirjoittanut. Perheessä kakkosautona VW Golf VII ja onkohan kolmas lasi siinä menossa. High waylla ne kivet ja nastat vaan lentävät.\nEräs aiempi ajamani Inkun kokoluokan auto oli varmaan tuulilasin asennon tms osalta jonkinsortin "kivenkerääjä", suurinpiirtein lasi vuodessa. Vaikka miten yritti turvavälejäkin motareilla pidellä. Eihän siinä tarvii kuin että joku tempaisee vaikka kiihdyttäen ohi motarilla tai rampilta takaa ja kivi tai nasta nousee lentoon, niin siinähän sitä sitten ajat: satasta tai sataa kahtakymppiä.... siihen ilmassa olevaan kiveen/nastaan että naps. Tuurissa mihin kohtaan ja millä kulmalla se sitten osuu. Varmaan osatekijä ehkä lasikin ja sen asento... Anyway, lasivakuutus on hyvä olla.\nViesti Kirjoittaja Errror » 15 Helmi 2020, 09:11\n14 Helmi 2020, 21:58\nJuu, näin se taitaa mennä. Ja tämä talvi täällä Helsingissä on ollut nastarenkaille aika kohtalokas - porukka ajaa lumen ja jään puutteesta johtuen aggressiivisemmin kuin normaalina talvena ja nastat sekä renkaiden lamelleihin jääneet kivet vaan lentelevät. Itselle tuli tosiaan tämä nykyinen liisari marraskuussa ja kyllä on kaduttanut, että tuli otettua nastarenkailla...\nViesti Kirjoittaja Errror » 15 Helmi 2020, 09:22\n14 Helmi 2020, 21:35\nSama homma, eli Grand Sport on mielestäni heittämällä kokoluokkansa tyylikkäimpiä autoja muotoilultaan kun taas farkkuversio enemmänkin melko perinteinen iso farkku. Jos oma poika olisi vielä vaunuiässä, olisi toki kääntynyt farkkuun, muttei ehkä sitten Insigniaan, vaikea sanoa.\nMatkalaukuista, itse juuri ulkomailta palanneena, hienosti tuonne perään meni kaksi Finnairin ruumakoon maksimirajaan osuvaa (yhteismitat max. 158cm) kovaa laukkua. Matalahan tuo perä on aukon päädystä, mutta onneksi kuitenkin ikkunan kanssa aukeava eikä perinteinen sedanluukku...\nViesti Kirjoittaja nupaha » 15 Helmi 2020, 11:36\n15 Helmi 2020, 09:22\nNäihin kommentteihin voin yhtyä. Farkkuaikaa kesti ihan "riittävän" kauan, kun tenavat oli pieniä.\nAika vähiin jäi lopuksi mallit kun halusin 5-ovisen mutten farkkua, kun työnantaja on rajannut autot tiettyihin merkkeihin. Tällä mennään...\nViesti Kirjoittaja Errror » 15 Helmi 2020, 17:37\n15 Helmi 2020, 11:36\nMeillä ei työnantaja onneksi ota kantaa automerkkeihin, ja rajatkin melko löyhät ainakin toistaiseksi.\nKävin muuten työasioissa erään erittäin suuren saksalaisen logistiikkafirman Suomen pääkonttorilla Vantaalla. Firman parkissa oli varmaan 10 Insigniaa rivissä, eli siellä ainakin ohjattiin selkeästi tiettyihin merkkeihin\nLiittynyt: 01 Helmi 2020, 20:21\nViesti Kirjoittaja morbus » 16 Helmi 2020, 12:10\nIhan alusta asti en tätä webastokeskustelua ole seurannut mutta itsekin tuosta omasta dieselistä voin sen verran mainita että oma webasto ei ainakaan itsestään mitenkään automaattisesti omia aikojaan lähde käyntiin, vain jos kaukkarista sen päälle laitan tai jos olen laittanut ajastimen päälle. Autona siis 2020 1,6 diesel


HKO konserttimatkalle Yhdysvaltoihin - Kulttuuri - Uutiset - MTV.fi\nHKO konserttimatkalle Yhdysvaltoihin\nJulkaistu 05.11.2001 16:53\n(Päivitetty 13.11.2001 01:19)\nKullervo esitetään tällä viikolla ensi kertaa suomalaisvoimin Yhdysvalloissa. Helsingin kaupunginorkesteri esiintyy Washingtonissa perjantaina ja New Yorkissa sunnuntaina.\nLeif Segerstam, kapellimestari, kasvokuva\nHelsingin kaupunginorkesteri esiintyy historiansa neljännellä Yhdysvaltoihin suuntautuvalla konserttimatkalla Kennedy Centerissä Washingtonissa perjantaina ja Lincoln Centerissä New Yorkissa sunnuntaina. Mainos (uutinen jatkuu alla)\nMolemmissa konserteissa esitetään Jean Sibeliuksen Kullervo ja Finlandia. Teokset johtaa ylikapellimestari Leif Segerstam. Yhdysvalloissa ensi kertaa täysin suomalaisvoimin esitettävässä Kullervossa laulavat solisteina Monica Groop ja Jorma Hynninen. Kuorona on Polyteknikkojen kuoro. Keväällä tulee kuluneeksi 110 vuotta Kullervon kantaesityksestä, jonka Sibelius johti Helsingin filharmonikkojen konsertissa. Kennedy Centerissä orkesteri esiintyy ensimmäistä kertaa. Lincoln Centerin Avery Fisher -salissa pidettävä konsertti kuuluu keskuksen arvostettuun Great Performers -sarjaan, jossa tänä syksynä ovat vierailleet muun muassa Berliinin filharmonikot ja Leipzigin Gewandhaus-orkesteri. Polyteknikkojen kuoro konsertoi New Yorkissa lauantai-iltana Tapani Länsiön johdolla Lincoln Centerin Music of the Spirit -sarjassa. Ensimmäisen konserttimatkansa Yhdysvaltoihin HKO teki vuonna 1968. Kaksi kuukautta kestäneen länsirannikon kiertueen johtajina olivat ylikapellimestari Jorma Panula ja matkan aikana 24 vuotta täyttänyt Leif Segerstam. Länsirannikon kaupunkeihin suuntautui myös vuoden 1983 kiertue Okko Kamun johdolla. Itärannikolla orkesteri kiersi niin ikään Kamun johdolla vuonna 1986. (MTV3-STT)\nKarita Mattila -palkinto oopperalaulaja Johanna Rusaselle


Ruotsalaistutkimus: Isät sairastavat synnytyksen jälkeistä masennusta jopa yhtä paljon kuin äidit | Yle Uutiset\nRuotsalaistutkimus: Isät sairastavat synnytyksen jälkeistä masennusta jopa yhtä paljon kuin äidit\nMyös Tanskassa on tutkittu isien masennusta vauvan syntymän jälkeen. Niissä sairastuneiden määrä oli kuitenkin puolet pienempi. Suomen Väestöliitossa ja THL:ssäkin isien masennus tunnistetaan.\n8.10.2013 • Päivitetty 8.10.2013 17:13\nRuotsalaistutkimuksen mukaan isät kärsivät synnytyksen jälkeisestä masennuksesta jopa yhtä suuressa määrin kuin äidit. Solnan Karoliinisen instituutin tutkijoiden mukaan 15 prosenttia Tukholman läänissä asuvista isistä kärsii masennuksesta vauvan synnyttyä, Ruotsin Radio (siirryt toiseen palveluun) kertoo.\nTerveyden- ja hyvinvoinninlaitoksella yllätytään, että ruotsalaisista niin suuri määrä olisi masentuneita synnytyksen jälkeen. Ringhospitaletissa Tanskassa (siirryt toiseen palveluun) tehdyssä tutkimuksessa masentuneita isiä todettiin puolet vähemmän.\nVäestöliitossa ruotsalaistutkimuksen lukuja pidetään puolestaan realistisina.\nKaroliinisen instituutin ja Tukholman maakäräjien kyselytutkimukseen on vastannut 3600 isäksi tullutta miestä. Mikäli määrät ovat yhtä suuria koko maassa, ne vastaavat äitien synnytyksen jälkeisiä masennuslukuja.\nSuomessakin isien masennus tiedostetaan\nTHL:n parin vuoden takaisessa lastenneuvolakäsikirjassa kirjoitetaan, että Suomessa on alettu ymmärtää myös isän voivan kärsiä masennuksesta vauvan syntymän jälkeen.\n– Luulen, että se on tulollansa. Mutta jos ajattelen suomalaista neuvolakulttuuria, niin se on aina ollut hyvin äitipainotteinen, tutkmusprofessori Tytti Solantaus THL:stä sanoo.\nVäestöliiton perheneuvonnan koordinaattori Minna Oulasmaa on samaa mieltä.\n– Moni mies sanoo, että aina on nainen vastassa työntekijänä, Oulasmaa kertoo.\nHän pitää tärkeänä, että neuvoloiden henkilökunta miehistyisi.\n"Äiti voi rientää rintoinensa paikalle"\nVäestöliiton (siirryt toiseen palveluun) kirjoitelmakokoelmassa ehdotetaan, että isän tunteet liittyvät usein parisuhteeseen, äidin tunteet kohdistuvat lapseen. Isät eivät myöskään koe saavansa tukea vanhemmuutensa.\n– Nainen on ihan eri tilassa fyysisestikin. Hän on kokenut raskauden aiheuttamat muutokset kropassaan. Mies joutuu tulkitsemaan naisen mielialoja ja muuttunutta kehoa, perheneuvonnan koordinaattori Minna Oulasmaa huomauttaa.\n– Äidillä on yhdeksän kuukauden etumatka.\nTHL:ssä uskotaan, että syyt äidin ja isän kokemaan raskauden jälkeen masennukseen voivat olla erilaisia. Syitä on ilmeisesti tutkittu kuitenkin vain vähän.\n– Vanhemmuuden sosiaalinen merkitys äidille ja isälle on erilainen. Äiti voi rientää rintoinensa paikalle, kun vauva itkee, ja isä ei voi sitä tehdä, tutkimusprofessori Tytti Solantaus THL:stä uskoo.\nNeuvolassa masennukseen liittyvä lomake\nSuomessa lasten- ja äitiysneuvoloissa on pari vuoden ajan ollut tarjolla synnytyksen jälkeistä masennusta käsittelevä lomakekysely.\n– Se iso kysymys on, että mitä sitten tehdään? Kuka sen arvioi? tutkimusprofessori Tytti Solantaus huomauttaa.\nHänen mielestään kyselylomake tarjoaa vain avauksen teemaan, eikä sen pisteytys ei välttämättä osoita masennusta tai sulje sitä pois. Tarvittaisiin myös keskustelu tai haastattelu asiasta.\nHän korostaa, että myös aikuisten psyykkisissä palveluissa pitäisi aina muistaa kysyä, onko asiakkaalla lapsia.\nStudie: Många nyblivna pappor blir deprimerade\nRinghospitalet: Men & Postnatal Depression\nIsyyden kielletyt tunteet: isät eivät saa tukea vanhemmuuteensa\nKotimaaTerveysMasennusIsyysSynnytyksen jälkeinen masennusPerheetVanhemmatSynnytysTerveyden ja hyvinvoinnin laitosVäestöliittoÄitiysMielenterveysongelmatRaskausLastenneuvolatLapsiperheetIhmissuhteetMielenterveys


Hätäpaikannusradiopoiju – Wikipedia\nYleiskaavio COSPAS-SARSAT-viestintäjärjestelmästä, jota käytetään ELT-, EPIRB- ja PLB-merkkivalojen havaitsemiseen ja paikantamiseen.\nEnsimmäisen sukupolven EPIRB-hätäpaikannusmajakat\nHätäpaikannusradiopoiju (EPIRB) on eräänlainen hätäpaikannusmajakka, kannettava paristokäyttöinen radiolähetin, jota käytetään hätätilanteissa lentokoneiden, alusten ja hädässä olevien ja välittömän pelastuksen tarpeessa olevien henkilöiden paikantamiseen. Hätätilanteessa, kuten laivan uppoamisen tai lentokoneen putoamisen yhteydessä, lähetin aktivoituu ja alkaa lähettää jatkuvaa radiosignaalia, jota etsintä- ja pelastusryhmät käyttävät hätätilanteen nopeaan paikantamiseen ja avun antamiseen. Signaalin havaitsevat kansainvälisen pelastuspalvelujen yhteenliittymän, COSPAS-SARSATin, ylläpitämät satelliitit, jotka voivat havaita hätämajakat missä päin maapalloa tahansa ja jotka lähettävät COSPAS-hätätaajuudella 406 MHz. Konsortio laskee majakan sijainnin ja välittää tiedon nopeasti asianmukaiselle paikalliselle ensivasteorganisaatiolle, joka suorittaa etsintä- ja pelastustoimet. Järjestelmän perustarkoituksena on auttaa pelastajia löytämään eloonjääneet niin sanotun "kultaisen päivän" aikana (ensimmäiset 24 tuntia traumaattisen tapahtuman jälkeen), jonka aikana suurin osa eloonjääneistä voidaan yleensä pelastaa. Nykyaikaisen EPIRB-majakan, jota usein kutsutaan GPIRB-majakaksi, erottaa muista hätämajakoista se, että se sisältää GPS-vastaanottimen ja lähettää sijaintinsa, joka on yleensä 100 metrin tarkkuudella, paikannuksen helpottamiseksi. Aiemmat hätämajakat, joissa ei ole GPS:ää, voidaan paikallistaa COSPAS-satelliittien avulla vain 2 kilometrin tarkkuudella.\nNykyaikaisen EPIRB-majakan vakiotaajuus on 406 MHz. Se on kansainvälisesti säännelty liikkuva radioviestintäpalvelu, joka auttaa etsintä- ja pelastusoperaatioita havaitsemaan ja paikantamaan hädässä olevat veneet, lentokoneet ja ihmiset. Se eroaa satelliittihätäpaikannusradiomajakka-asemasta.\nNäiden radiomajakoiden ensimmäinen muoto oli 121,500 MHz:n ELT, joka suunniteltiin automaattiseksi paikannusmajakaksi pudonneille sotilaslentokoneille. Yhdysvaltain armeija käytti näitä majakoita ensimmäisen kerran 1950-luvulla, ja 1970-luvun alusta alkaen niitä alettiin käyttää monissa kaupallisissa ja yleisilmailun lentokoneissa. ELT-majakoiden käyttämää taajuutta ja signaalimuotoa ei ollut suunniteltu satelliittitunnistusta varten, mikä johti järjestelmään, jonka sijainnin havaitsemisominaisuudet olivat heikot ja aktivoituneiden majakoiden havaitseminen viivästyi huomattavasti. Satelliittihavaintoverkko rakennettiin sen jälkeen, kun ELT-majakat olivat jo yleisessä käytössä, ja ensimmäinen satelliitti laukaistiin vasta vuonna 1982, ja silloinkin satelliitit tarjosivat vain havaitsemista, ja paikannustarkkuus oli noin 20 kilometriä. Myöhemmin tekniikkaa laajennettiin kattamaan käyttö merellä olevissa aluksissa (EPIRB) ja yksittäisissä henkilöissä (PLB ja vuodesta 2016 alkaen MSLD). Kaikissa on siirrytty käyttämään 121,500 MHz:n taajuutta ensisijaisena taajuutena 406 MHz:n taajuuteen, joka on suunniteltu satelliittipaikannusta ja -paikannusta varten.\nCospas-Sarsatin perustamisesta vuonna 1982 lähtien hätäradiomajakat ovat auttaneet yli 28 000 ihmisen pelastamisessa yli 7 000 hätätilanteessa. Pelkästään vuonna 2010 järjestelmän avulla saatiin tietoja, joita käytettiin 2 388 henkilön pelastamiseen 641 hätätilanteessa.\n↑ Cospas-Sarsat System Overview ntsb.gov.\n↑ SAR statistics cospas-sarsat.org.\n↑ Rescue Stories cospas-sarsat.org.\nTuomala, Vesa: Merenkulun turvallisuus suomalaisissa kauppa-aluksissa. Turku: Turun yliopisto, merenkulkualan koulutus- ja tutkimuskeskus, 2010. ISBN 978-951-29-4321-0. Teoksen verkkoversio (PDF).\nEEVblog #368 - EPIRB Teardown (Examination of the components of a 121/5/243Mhz Epirb) 9 October 2012. YouTube.\nNoudettu kohteesta ”https://fi.wikipedia.org/w/index.php?title=Hätäpaikannusradiopoiju&oldid=19790179”


Suurremontti espoolaistalossa, hybridistä odotetaan säästöjä\nEspoolaiskoti on käynyt läpi vuosikymmenien varrella useamman saneerauskierroksen. Toimivan hybridilämmityksen odotetaan laskevan kiinteistön öljynkulutusta, kasvattavan järjestelmän toimintavarmuutta ja lisäävän riippumattomuutta yhden energianlähteen hinnasta.\nPorkojen kaksihenkinen perhe teki ensimmäisen saneerauskierroksen vuonna 1993, jolloin he ostivat Espoon Kunnarlassa sijaitsevan kaksikerroksisen omakotitalonsa. Remontissa talo sai lisäkerroksen, jonne rakennettiin suora sähkölämmitysjärjestelmä. Alakerrassa oli jo vesikiertoinen lattialämmitys ja välikerroksessa patterilämmitys.\n– Öljylämmitys on ollut talon lämmitysjärjestelmän sydän talon rakennusvuodesta 1959 lähtien. Öljylämmitysjärjestelmän vesikiertoinen lämmönjako on mahdollistanut vuosien varrella useamman energianlähteen rinnakkaiskäytön. Ainoa asia, joka pitää muistaa tehdä on se, että tilaa lämmitysöljyä kerran vuodessa, Pekka Porko selventää.\nToinen saneerauskierros oli tämän vuosituhannen alussa, jolloin taloon vaihdettiin uusi öljykattila ja otettiin öljyn rinnalle uusiutavaa energiaa hyödyntävät aurinkokeräimet. Aurinko-öljy-järjestelmään kuului kattilan ja aurinkokeräimien rinnalla aurinkoa hyödyntävä energiavaraaja, jonka avulla auringon ilmaisenergia liitetään osaksi muuta lämmitysjärjestelmää. – Järjestelmä ryhtyi tehokkaasti hyödyntämään auringon lämpöenergiaa talon lämpimän käyttöveden tuottoon ja lämmitykseen, ja öljykattila turvasi lämmön riittävyyden silloin, kun pelkkä auringon energia ei riittänyt.\nAurinkoenergia onkin osoittautunut erittäin kannattavaksi, sillä kesällä 2018 hellepäiviä on ollut yli tuplasti viime vuoteen verrattuna. Yleensä aurinkoenergiaa voidaan Suomessa hyödyntää keskimäärin kahdeksana kuukautena vuodessa. Aurinkokeräimien tuottama ilmaisenergia mahdollistaa jatkossa täysin myös talon uima-altaan lämmityksen.\nTuorein saneerauskierros nytkähti liikkeelle keväällä 2018, jolloin taloon vaihdettiin öljykattila, poltin ja lämminvesivaraaja. Järjestelmässä on myös pieni apuvaraaja suuremman rinnalla. Uuden aurinkoenergia varaajan aurinkokierukka siirtää nyt entistä tehokkaammin lämmönkeruunesteen lämmönvaraajan veteen. Samalla järjestelmään lisättiin apulämmönlähteeksi vielä ilma-vesilämpöpumppu ja vaihdettiin kaikkea ohjaava lämmityksen säätöautomatiikka.\nKäytännössä tällä hetkellä 120-neliöisen kiinteistön ja käyttöveden lämmityksestä vastaa öljykattilan rinnalla aurinkolämmitys ja ilma-vesilämpöpumppu, ja öljy varmistaa talon lämmityksen pakkaskauden huippukulutuspäivinä. – Uusi kattila vähentää aina kulutusta ja minimoi päästöjä. Nyt kattila toimii erinomaisella hyötysuhteella ja säästää arvokasta öljyä. Suuri vesitila ja tehokas käyttövesikierukka tuottavat riittävästi lämpöä ja käyttövettä. Uudessa kattilassa on nyt käyttöveden tuottoa varten entistä suurempi vesitilavuus ja tehokas käyttövesikierukka.\nVaivatonta ja luotettavaa\nOlen ollut tyytyväinen hybridijärjestelmään, joka on ollut vaivaton ja luotettava. Lämmintä käyttövettä on riittänyt ja lämpö jakautuu tasaisesti vesikiertoisessa lämmönjaossa. Öljykattilan hyvä hyötysuhde ja rinnakkaiset lämmönlähteet ovat merkinneet alhaisia päästöjä, Porko jatkaa.\nSaneerauksen myötä vuotuisen lämmönkulutuksen arvioidaan laskevan noin neljäsosaan nykyisestä. Euroissa laskettuna säästö on tuntuva, noin tuhat euroa. Keskimäärin ilman hybridijärjestelmää talon vuotuinen öljynkulutus liikkuisi noin 2000-3000 litrassa. Suhteutettuna investoinnin suuruuteen hybridi maksaa itsensä takaisin noin 4-6 vuodessa.\nPienen lämmityslaskun lisäksi hybridi vähentää merkittävästi myös päästöjä eli säästää luontoa. Järjestelmää ohjaa älykäs säätöautomatiikka, jossa on muun muassa öljykattilan polttimen ohjaus ilmavesilämpöpumpun avuksi ja sähkövastusten tai sähkövastuksen ja öljypolttimen ohjaus ilmalämpöpumpun avuksi. – Järjestelmän toimintavarmuus on myös noussut, sillä häiriöttömyyden varmistavat öljykattilan sähkövastus, ilma-vesilämpöpumppu ja öljykattila.\nÖljylämmityksen toimintavarmuus nousee esiin poikkeustilanteissa kuten myrskyissä, jolloin talo voi jäädä ilman sähköä tunneiksi tai jopa päiviksi. Häiriöttömyyden takaa nykyaikaisissa kattiloissa varalämmittimenä toimiva sähkövastus. Se turvaa talon lämpimänä pysymisen ja mahdolliset vauriot, jos öljy jostain syystä loppuu sillä aikaa kun talon väki on matkoilla. Öljylämmitys tarvitsee vain vähän sähköä toimiakseen: kiertovesipumppu, öljypoltin ja säätöautomatiikka kuluttavat käydessään 200 wattia. Sähkökatkojen varalta sähkönsaannin voi varmistaa myös varavirtalähteellä, esimerkiksi aggregaatilla. Sen avulla lämmitysjärjestelmä toimii, vaikka sähköt olisivat poikki myrskyn tai tykkylumen takia. Samalla saa sähköä muihin kodin laitteisiin.\nKesällä 2018 öljykattila uusittiin juuri toimintavarmuuden takia. Palattuamme runsaan kolmen viikon reissusta helmikuussa löysimme talon kylmänä. Öljykattilan ylilämmönestin oli jostain syystä lauennut ja sammuttanut polttimen sillä seurauksella, että kattila, lämminvesivaraaja, käyttö- ja lämmitysvesiputkistot, patterit ja hanat olivat jäässä. – Aluksi näytti siltä, että kaikki pitää uusia. Koeponnistusten jälkeen ilmeni, että putkistot ja patterit olivat onneksi ehjiä, lämmityslaitteiston lisäksi vain kaksi hanaa piti vaihtaa. Tämän seurauksena Porkot lisäsivät järjestelmään vielä ilma-vesilämpöpumpun öljyn säätämisen takia ja varmistamaan lämmityksen toimintaa.\nLähde: Lämmöllä-lehti 3/2018